دەقی قسەکانی مستەفا هیجری لە رێوڕەسمی ٢٥مین ساڵڕۆژی شەهیدبوونی دوکتور قاسملوو لە بنکەی دەفتەری سیاسی\nزایینی: ٢٠-٠٧-٢٠١٤ - هەتاوی: ١٣٩٣/٠٤/٢٩ - ٢٠:٣٠ تاران\nکوردستان میدیا: مستەفا هیجری سکرتێری گشتیی حیزبی دێموکراتی کوردستانی ئێران لە رێورەسمی ٢٢ی پووشپەڕی ١٣٩٣ی هەتاوی لە بنکەی دەفتەری سیاسی وتاری خۆی پێشکەش کرد کە دەقی وتەکانی وەکوو خۆی بڵاو دەکرێتەوە.\nخەڵکی تێکۆشەری کوردستان، ئامادەبوانی بەڕێز!\nهەروەک هەموو لایەک ئاگادارن ٢٥ ساڵ لەوە پێش، لە ڕۆژێکی وەک ئەمڕۆدا، لە ٢٢ی پووشپەڕی ساڵی ١٣٦٨ی هەتاوی، بەرانبەر بە ١٣ی ژووئیەی ١٩٨٩ی زایینی، هاوڕێی تێکۆشەر و بیرمەندی گەورەی کورد دوکتور قاسملوو، هاوڕێ کاک عەبدوڵڵا قادری و دوکتور فازڵ رەسوڵ لە ڤییەن، لەسەر مێزی وتووێژ بە دەستی تیرۆریستەکانی کۆماری ئیسلامیی ئێران شەهید کران. ئێمە، وەکوو باقی ئەویندارانی رێگای دوکتور قاسملوو لێرە و لەوێی وڵات، لە ناوخۆ و لە دەرەوە، هەست و سۆز و وەفاداریی خۆمان بەو رێبازە و بە خوێنی پاکی شەهیدان نیشان دەدەین و لەم کۆبوونەوەیەدا بەش بە حاڵی خۆمان ئامادە بووین تا لە لایەکەوە وەفاداریی خۆمان بە رێبازی شەهیدەکانمان، لە سەرووی هەموویانەوە پێشەوا و دوکتور قاسملوو و هەزاران شەهیدی رێگای رزگاریی نەتەوەکەمان پێشکەش بکەین. لە لایەکی دیکەوە بە کۆماری ئیسلامیی دۆژمنی ئازادیی نەتەوەکان و بە هەموو نەیارانی گەلی کورد بڵێین کە ٢٥ ساڵ دوای شەهیدکردنی دوکتور قاسملوو بە پێچەوانەی ویست و داخواز و خەون و ئاواتەکانییان خەبات و تێکۆشان بۆ رزگاریی نەتەوەی کورد لە هەموو بەشەکانی کوردستاندا نەک هەر کۆتایی نەهاتووە، بەڵکوو رۆژ بە رۆژ زیاتر تەوژم دەگرێ. هەروەها دەمانهەوێ لەو مەجالەدا جارێکی دیکە کردەوەی ئەو کاتی دەوڵەتی ئوتریش کە ئەو کارەساتە لەو وڵاتە رووی دابوو و لە جیاتی ئەوەی تیرۆریستەکان بە دادگا بسپێرن و سزای یاسایی خۆیان وەربگرن، بە ئیسکۆرتەوە رەوانەی تاران کران بۆ ئەوەی کە پاداشتی جینایەتەکەی خۆیان وەربگرن، مەحکووم بکەین و پێیان بڵێین کە پیلانگێڕیی لە دژی سەرکردەکانی گەلی کورد لە هەر بەشێکدا و لە هەر دەور و سەردەمێکدا لە روانگەی میللەتی کوردەوە مەحکوومە و لە بیرمان ناچێتەوە.\nدوای شەڕی ئێران و عێراق کۆماری ئیسلامیی ئێران بە چۆکدا هات و بڕیارنامەی ٥٩٨ی ئەنجومەنی ئاسایشی نەتەوە یەکگرتووەکانی پەسند کرد و واژۆی کرد و وەک بۆ خۆیان گوتیان، خومەینی جامی ژەهری شکستی خواردەوە بە میلیۆن کۆژراو و بریندار، وڵاتێکی خاپوور، ئەرتشێکی شکستخواردوو و سەرشۆڕ دەستکەوتی حکوومەتی کۆماری ئیسلامیی تازە بە دەسەڵات گەیشتوو بۆ گەلانی ئێران بوو، لەو کاتەدا کە ئەو هەموو خەسارەتە گیانی و ماڵییە لە خەڵکی ئێران کەوت بە بیانووی ئەوەی کە دەیانهەوێ لە رێگای کەربەلاوە قودس رزگار بکەن، بەڵام لە بەرانبەر دۆژمنەکەیدا بە چوکدا هات و زەلیلانە بڕیارنامەکەی واژۆ کرد. لە هەلومەرجێکی سیاسی ئەوتۆی ناوچە و ئێراندا دوکتور قاسملووی بیرمەند کە هەمیشە بیری لە چارەسەریی مەسەلەی کورد لە رێگای ئاشتیخوازانەوە دەکرد وای بیر دەکردەوە کە دەوڵەتێک کە لەگەڵ دۆژمنەکەی بەو هەموو دۆژمنایەتی و خەسارەتەی لێی کەوتووە ئامادە بووە بڕیارنامە قەبوول بکا و لەگەڵی دادەنیشێ و بە چوکدا دێ، مەنتێق نییە داخوازی گەلی خۆی کە داخوازی ئازادییان هەیە لە چوارچێوەی وڵاتەکەیاندا قەبووڵ نەکا، بۆیە دوکتور قاسملوو بە نییەتێکی پاک و بە هیوای چارەسەرکردنی مەسەلەی کورد پێشنیاری کۆماری ئیسلامیی بۆ وتووێژ قەبوول کرد و چوو بۆ ڤییەن، بەڵام بەداخەوە دەرکەوت کە کۆماری ئیسلامیی ئێران نەک هەر لە فکری چارەسەریی کێشەی کورد لە رێگای ئاشتیخوازانەوە نییە بەڵکوو پیلانێکی داڕشتووە بۆ شەهیدکردنی دوکتور قاسملوو کە بە داخەوە پیلانەکەی سەرکەوت. دوکتور قاسملوو خزمەتێکی گەورەی بە جووڵانەوەی گەلی کورد کرد، راستە کە سکرتێری گشتیی حیزبی دێموکراتی کوردستانی ئێران بوو، بەڵام بیری تیژ و ئەندێشەی بەرزی دوکتور قاسملوو لە باری سیاسی، لە باری تێگەیشتن لە دۆخی ئەو کاتی دنیا و ناوچەکە، کاریگەریی دانابوو لەسەر رێکخراوەکانی کوردی لە هەموو بەشەکاندا. دوکتور قاسملوو سیاسییەکی واقیعگەرا بوو و بیری لە داهاتوو دەکردەوە و بە وردی مەسەلەکانی لێک دەدایەوە. دوکتور قاسملوو لە بەرەبەری رووخانی رێژیمی پاشایەتی و هاتنە سەرکاری رێژیمی کۆماری ئیسلامی کە تێکەڵ بوو لە نەوعێک هەڵچوون و ئێحساس و دیتنی رۆژ، لە هەڵوێستەکانیدا دواڕۆژی دەدیتەوە، بۆیە هەڵوێستەکانی حیزبی دێموکرات لەو کاتەدا بە رێبەرایەتیی دوکتور قاسملوو، هەڵوێستگەلێک بوون کە ئەوڕۆش دوای ٢٥ ساڵ لە مەرگی، هەر تازەن و بە رۆژن. ئەو دەم زۆر کەس و لایەن هەبوون لەو هەڵوێستانە حاڵی نەدەبوون، ئەو کاتەی کە حیزبی دێموکراتی کوردستانی ئێران رێفراندۆمی دیاریکردنی کۆماری ئیسلامیی ئێرانی بایکۆت کرد و لە رێفراندۆمدا بەشداریی نەکرد، دوکتور قاسملوو رایگەیاند کە ئەو حکوومەتە ناتوانێ هیچ کام لە ویست و داخوازییەکانی خەڵک و گەلانی ئێران دابین بکات. ئەو کاتەی کە تاقمێک بە ناوی خوێندکارانی موسوڵمان دەستیان بەسەر باڵوێزخانەی ئەمریکا لە تاراندا گرت، دوکتور قاسملوو ئەو کردەوە ناسیاسییەی مەحکووم کرد و رایگەیاند کە ئەمە بەپێچەوانەی عورف و یاسای نێونەتەوەیی‌یە، دەرئەنجام و لێکەوتەی زیانباری ئەم کردەوەیە بۆ خەڵکی ئێران دەگەڕێتەوە. ئەو دەم زۆر بوون ئەو لایەنانەی کە حیزبی دێموکراتیان لەسەر ئەم هەڵوێستانە بە ئەنواعی ئیتیهام مەحکووم دەکرد، بەڵام ئێستا دوای ٢٥ ساڵ لە مەرگی دوکتور قاسملوو و ٣٦ ساڵیش لە حکوومەتی کۆماری ئیسلامی دەردەکەوێت کە ئەو هەڵوێستانە چەندە دوورئەندیشانە و ژیرانە بوون. دوکتور قاسملوو لە زیندووکردنەوەی حیزبی دێموکرات بە دوای نسکۆی کۆمار و شەهیدبوونی سەرکردەکانی کۆمار و زیندانی بوونی تێکۆشەرانی حیزبی دێموکراتی کوردستانی ئێران کە وردە وردە حیزبی دێموکرات بەرەو لاوازییەکی یەکجار زۆر چووبوو، پاش ساڵەکانی ٣٢ی هەتاوی، هاتەوە مەیدانی خەباتی حیزبی دێموکراتی کوردستان و بە کار و تێکۆشان و بیر و ئەندیشەی بەرزی خۆی هەناسەیەکی بەهێزی هێنایەوە بە بەر حیزبی دێموکراتدا و بە ئامادەکردنی بەرنامە و پێڕەوێکی پێشکەوتوانە و سەردەمییانە و بە یەکخستنەوەی ریزەکانی حیزبی دێموکرات، جارێکی دیکە حیزبی دێموکراتی بە هێزێکی ئەساسی و گەورەوە هێنایەوە مەیدان. لەو پێوەندییەدا حیزبی دێموکراتی کوردستانی ئێران قەرزداری شەهید دوکتور قاسملوویە، بەڵام دوکتور قاسملوو کەسایەتییەک نەبوو کە تەنیا لە نێو خەڵکی کورد و حیزبی دێموکراتی کوردستان و دەورووبەرەکەی ناسراو بێت، دوکتور قاسملوو شەخسییەتێک بوو کە لەو سەردەمەدا لە نێو کەسایەتییە ناسراو و بەناوبانگەکانی ئورووپاییدا وەکوو بیرمەندێک دەناسرا. رادەی بەرزی زانست و تێگەیشتن و هەڵسوکەوتی سەردەمییانەی دوکتور قاسملوو بە شێوەیەک بوو کە لەگەڵ هەر کەسایەتییەک دادەنیشت دەیخستە ژێر کاریگەریی خۆی. زۆرن ئەو کەسانەی لەسەر دوکتور قاسملوو شتیان نووسیوە و هەموو یەکدەنگن لەسەر دێموکرات بوون و ئازادیخوازیی دوکتور قاسملوو، لەسەر تێکۆشانی بێ وچانی بۆ بەدەستهێنانی مافی نەتەوایەتی کە مافێکی رەوا و بەرحەقی هەموو نەتەوەکانی دنیایە، دوکتور کوشنێر وەزیری پێشووی کاروباری فەڕانسە کەلە چوارچێوەی پزیشکانی بێسنووردا هاتبووە کوردستان و لە نێو حیزبی دێموکراتدا خزمەتی پێشمەرگە و بریندار و خەڵکی بێدیفاع و برینداری دەکرد لە سیمینارێکدا کەلە رێکەوتی ٢١ ژوئەن هەر بە بۆنەی یادی ٢٥ ساڵەی شەهیدبوونی دوکتور قاسملوو لە یەکێک لە سالۆنەکانی پارلمانی فەڕانسە پێکهات، لەسەر دوکتور قاسملوو دەڵێ: "خەباتی حیزبی دێموکرات لە ژێر رێبەرایەتیی قاسملوودا دیدی ئێمەی سەبارەت بە خەباتی نەتەوەی کورد گۆڕی و رێگایەکی نوێ لەو خەباتەی بە ئێمە نیشان دا". هەر لەو سیمینارەدا پرۆفسۆر حەمید بۆز ئەرسەلان لێکۆلەر و مامۆستای زانکۆکانی پاریس هەڵسەنگاندنێکی تەحلیلی لەسەر کتێبی "کوردستان و کورد"ی دوکتور قاسملوو پێشکەش کرد و پێی وابوو لەو سەردەمەدا کە سەردەمی باوی چەپی رادیکال بوو، بۆچوونی سیاسیی دوکتور قاسملوو بەرەو چەپێکی دێموکرات دەڕۆیشت. هەروەها ناوبراو گۆتی: "لە باری زانستییەوە ئەو کتێبە یەکەمین کتێبە کە بە بەدەستەوەدانی ئامار و ئەرقام و بەڵگەکانی کۆمەڵناسی، کۆمەڵگای کوردستانی خستووەتە بەر لێکدانەوە و شیکردنەوە بە شێوەیەک کە تەنانەت ئەمڕۆکەش هەر لێکۆلەرێک کە بیهەوێ لێکۆڵینەوەیەکی جیدی لەسەر کورد و کوردستان بکات، ناچار دەبێ لەو کتێبە کەڵک وەربگرێت". ئەوانە وەکوو نموونەیەکی زۆر بچووکی تازەن کەلە بیر و بۆچوونی ئورووپایی‌یەکان لەسەر دوکتور قاسملوو هەیە.\nبەڕێزان، یەکێکی دیکە لە قوربانیانی ئەو کارەساتەی ڤییەن شەهید کاک ''عەبدوڵڵا قادری ئازەر''ە. کاک عەبدوڵڵا قادری ئازەر بە هۆی ئەوەی کە ئێمە پێکەوە خەڵکی شارێک بووین، ئەمن زۆر باش دەیناسم. ناوبراو تەمەنێکی وای نەبوو، ساڵی ١٣٣١ هەتاوی لە دایک ببوو، بەڵام چونکە لە خزمەتی دوکتور قاسملوودا شانازیی شەهیدبوونی پێ بڕا، من پێم وایە ئەو جۆرەی کە پێویستە و شایستەی ئەو کەسایەتییەیە حەقی خۆی پێ نەدراوە، بۆیە من بە پێویستی دەزانم زۆر بە کورتی لەسەر ئەو تێکۆشەرە چەند قسەیەک بکەم. کاک عەبدوڵڵا کاتێک کە پەیوەست بوو بە ریزەکانی حیزبی دێموکراتی کوردستانی ئێران، مامۆستا بوو لە شارەکەی خۆی. هەڵسوکەوتی نەجیبانە، تەحەمولی زۆر، تەوازوع و تێگەیشتوویی‌یەکەی بوو بە هۆی ئەوەی کەلە نێو هەموو خەڵکی شارەکەیدا و بەتایبەت لە نێو گەنجەکاندا یەکجار زۆر خۆشەویست بوو. ئەو سیفەتە بەرزانە و ئامادەبوونی بۆ کار و فیداکاری و باوەڕی قووڵی بە رزگاریی نەتەوەکەی بوو بە هۆی ئەوە کەلە ریزەکانی حیزبیشدا زۆر بە خێرایی بەرەوپێش بچێ و بەرپرسایەتییەکان وەربگرێ و لێهاتوویی خۆی لە بەڕێوەبردنی بەرپرسایەتییەکاندا نیشان بدا، کاتێک کە لەو کارەساتەدا شەهید بوو، ئەندامی کۆمیتەی ناوەندی بوو و نوێنەری حیزبی دێموکراتی کوردستانی ئێران بوو لە پێوەندییەکانی دەرەوەی حیزب لە ئورووپا. کاک عەبدوڵڵا بە هێندێک هۆکار هەستی بەوە کردبوو کە ئەو وتووێژەی کە کۆماری ئیسلامی نێوی ناوە وتووێژ، پیلانێکە بۆ لەناوبردنی دوکتور قاسملوو، بۆیە کاک عەبدوڵڵا مایل نەبوو لەو کۆبوونەوەدا بەشدار بێ، بەڵام کاتێک دوکتور قاسملوو سوور بوو لەسەر بەشداری کردن لەو دانیشتنەدا، کاک عەبدوڵڵا بەدەر لە مەیلی خۆی هاوڕێیەتی دوکتور قاسملووی کرد و لەگەڵی دانیشت و تا ئاخریش لەگەڵی بوو. لە راستیدا ئەوە فیداکارییەکە کە تەنیا لە بیر و باوەڕی قووڵ بە نیشتمانەکەی، بە رێبەرەکەی و بە رێبازەکەی دەتوانێ ئەو هەموو هێز و ورەیەی پێ ببەخشێ کە بەرەوڕووی مەرگ بچێت.\nهاوڕێیانی خۆشەویست، وەک باسمان کرد ٢٥ ساڵ بەسەر شەهیدبوونی ئەو پۆلە شەهیدەمان لە ڤییەندا تێدەپەڕێ، لە ماوەی ئەو ٢٥ساڵەدا ئاڵوگۆڕێکی قووڵ لە دونیادا بەتایبەت لە خۆرهەڵاتی نێوەڕاستدا هاتووەتە پێشێ. ژمارەیەکی زۆر لە دیکتاتۆرەکان بە دەستی خەڵکی هەژار و بێزار لە دیکتاتۆری سەرنگوون کراون و پرۆسەی دێموکراسی و بەرەوپێشچوون بۆ پێکهێنانی حکوومەتە گەلییەکان لە ناوچەدا هەروا بەردەوامە. لە تورکیەیەکدا کە لەو سەردەمەدا ناوی کوردی لێ یاساغ بوو، ئێستا کورد نوێنەرانی راستەقینەی خۆی بە دڵخوازی خۆی دەنێرێتە پارلمان و حکوومەتە خۆجێی‌یەکان بە دەستییەوەیەتی، نوێنەرانی راستەقینەی خەڵکەکە ئیدارەیان دەکەن و پرۆسەیەکی ئاشتی لە ئارا دایە کە ئێمە هیوادارین ئەو پرۆسەیە هەرچی زووتر بە قازانجی گەلی کورد و هەموو خەڵکی تورکیە تەواو بێت. لە سووریە لەگەڵ ئەوەی کە یەکڕیزی خەڵکی کوردی ئەو بەشە تاکوو ئێستا مسۆگەر نەبووە، بەڵام لەگەڵ ئەوەشدا ئێمە لەو باوەڕە داین کە کوردەکانی سووریە چ بە مانی بەشار ئەسەد چ بە رووخانی، دۆخێکی سیاسی زۆر باشتریان بۆ دەستەبەر دەبێت. ئێمە هیوادارین کە خوشک و براکانمان لەو بەشەی کوردستاندا کەلە ژێر ستەم و زوڵمی بێدادی حکوومەتی بەعسی سووریەدا بوون، بتوانن بە یەکڕیزی خۆیان ئەو دەسکەوتە زیاتر بکەن. لە کوردستانی باشوور کورد حکوومەتی خۆی بەدەست هێناوە کە یەکێک لە ئاوات و ئارەزووەکانی دوکتور قاسملوو و هەموو تێکۆشەرانی کوردە کە لەو رێگایەدا گیانی خۆیان فیدا کردووە، بەڵام لە ئێرانی کۆماری ئیسلامیدا لە فکری چەقبەستوو و دواکەوتووی ئەو حکوومەتەدا هیچ ئاڵوگۆڕێک، کرانەوەیەک تا ئێستا نابینرێ. ئەگەر ئاڵوگۆڕێک هەبێ ئاڵوگۆڕ بەرەو دوایە، بەرەو بەستراوەیی زیاتر، زوڵم و ستەم و دیکتاتۆری زیاترە. سیستمی ئەو حکوومەتە زەلیل و زەبوونە لە بەرانبەر بێگانەدا، بەڵام سەرکوت و زەبروزەنگ بەرانبەر خەڵکەکەی خۆی بەکار دەبات. سەرنج بدەن لە دوای تەواو بوونی شەڕی ئێران و عێراق کاتێک کە لە بەرانبەر سەدام حوسێندا ئاگڕبڕیان واژۆ کرد و تەسلیم بوون لە بەرانبەر حکوومەتی بەعسدا، دەستیان کرد بە کوشتوبڕی زیندانیانی سیاسی لە نێو زیندانەکانی ئێراندا. ژمارەی ئەو زیندانییە سیاسییانەی کە لەو کاتەدا ئێعدام کران لە بەینی سێ هەزار تا پێنج هەزار کەسە، ئەوە لە کاتێکدا بوو کە خەڵکی ئێران پێیان وابوو ئێستا کە شەڕی ئێران و عێراق تەواو بووە، حکوومەتی کۆماری ئیسلامی بە رووی خەڵکەکەیدا دەکرێتەوە ئازادی، نان، حورمەت و کەسایەتیی خەڵک رێزی بۆ دادەنرێ. بەڵام نەک هەر ئەوە نەهاتە دی بەڵکوو زەبر و زەنگ و کوشتاری زیندانییانی سیاسی بە پێچەوانەی هەموو عورف و یاساکانی ئینسانی و نێونەتەوەیی بەڕێوە چوو. ئێستا ئێمە دوای ئەو ماوەیە، دوای نیزیک بە سی ساڵ ئەو سێناریۆیە بە جورێکی دیکە دەبینینەوە لە کۆماری ئیسلامیدا. مەبەستم ئەوەیە کە نیشان بدەم چۆن لە کۆماری ئیسلامیدا ئاڵوگۆڕ بەرەو دواوە هەیە، هەر وەکوو ئاگادارن کۆماری ئیسلامیی ئێران لە ماوەی یەک ساڵی رابردوودا بە ناو هەڵبژاردنێکی وەڕێخست کە لەوێدا حەسەن رۆحانی وەکوو کاندیدی سەرکۆماری بەڵێنێکی یەکجار زۆری بە خەڵکی ئێران و بە نەتەوەکانی ئێران دا لە پێوەندی لەگەڵ ئازادکردنی زیندانییانی سیاسی، لە پێوەندی لەگەڵ کرانەوە بەڕووی خەڵکدا، ئازادیی رۆژنامەنووسان، ئازادیی تێکۆشانی ژنان و کرێکاران و باقی چین و توێژەکان بەتایبەت نەتەوەکان و یەک لەوان نەتەوەی کورد، بەڵام لەگەڵ ئەوەی کە لە بەرانبەر رۆژئاوا بە چۆکدا هات و بۆ نەجاتی وڵاتەکەی لە هەڵوەشان ئامادە بوو دەست لە پیتاندنی ئۆرانیۆم بەو مەرجانەی کە گرووپی ١+٥ بۆی دانابوو سەردانەوێنێ کە ئێستا دەبینین هەنگاو بە هەنگاو ئەوە دەچێتە پێشێ، بەڵام وەعدە و بەڵێنەکانی رۆحانی و حکوومەتی کۆماری ئیسلامیی ئێران بە نیسبەت خەڵکی ئێران بە تەواوی بە پێچەوانە دەرهات. هەر وەکوو بۆ دوای شەڕی ئێران و عێراق ئیشارەم پێکرد، هەر لەو یەک ساڵی رابردوودا سەرەڕای ئەو وەعدانەی کە رۆحانی داویەتی، ئێران لە ئێعدامی زیندانییانی سیاسی پلەی یەکەمی بەدەست هێناوە، داخستنی رۆژنامەکان، ئێعدام و زیندانیکردنی تێکۆشەرانی نەتەوەکانی ئێرانی بەتایبەت نەتەوەی کورد و باقی زەبر و زەنگە کۆمەڵایەتی و ئابوورییەکان لەسەر خەڵکەکەی رۆژ بە رۆژ زیاتر دەبێت، بەڵام کۆماری ئیسلامیی ئێران هەر بەوە رانەوەستاوە، هاوڕێیان، کۆماری ئیسلامیی ئێران دوای ئەو ماوەیە بۆتە ماشێنی تیرۆری بەکۆمەڵی خەڵک نەک هەر لە ئێران بەڵکوو لە ناوچە، ماشێنی جەنگی بەشار ئەسەد بە پووڵ و سەرباز و چەکی کۆماری ئیسلامیی ئێران حەرەکەت دەکا، لەو شەڕەدا تاکوو ئێستا زیاتر لە ١٦٠ هەزار کەس بەپێی ئاماری سەرچاوە باوەڕپێکراوەکان کوژراون، سەدان هەزار کەس بریندار بوون، ٥ میلیۆن کەس ئاوارەن، ٥ میلیۆن و نیو ماڵەکانیان رووخاوە و تێکچووە لە ژێر بۆمباراندا کە ئەو ئامارە یانی ٥ میلیۆن ئاوارە و ٥ میلیۆن و نیو خەڵک کە ماڵەکەیان لەدەست داوە، دەبێتە لەسەدا٤٠ی حەشیمەتی سووریە. ئەوە هەمووی بە سیاسەت و چەک و پارەی کۆماری ئیسلامیی ئێران بەڕێوە دەچێ. ئەوە لە حاڵێک دایە کە بەشێکی زۆر لە حەشیمەتی ئێران لەژێر خەتی هەژاریدا دەژین ئەنواعی نەخۆشییە کۆمەڵایەتییەکان سەریان هەڵداوە و کۆماری ئیسلامیی ئێران رێگا چارەسەری هەموو کێشەکان چ لە نێوخۆ و چ لە دەرەوەدا بە شەڕ و کوشتار و زەبر و زەنگ دەبینێ، بیر لە هیچ مەسەلەیەکی دیکە و لە رێگا چارەسەرییەکی دیکە ناکاتەوە. ئەوەی کە ئێستا لە عێراقدا بە نێوی داعش دەیبینین بەشێکی زۆری دەگەڕێتەوە سەر سیاسەتی کۆماری ئیسلامیی ئێران کە بەداخەوە لایەنەکانی رۆژئاوایی لەو مەسەلەیە بە کەمی ئاگادارن. کۆماری ئیسلامیی ئێران نزیک بە دوو ساڵ لەوەپێش بە یارمەتی حکوومەتی بەشار ئەسەد و حکوومەتی مالیکی بە سەدان کەس خەڵکی خۆیانی نفووز دا لە ریزەکانی داعشدا بۆ ئەوەی کە بتوانێ حەرەکەتەکانی داعش کۆنتڕۆل بکا و لەو پێوەندییەدا سەرکەوتنیشی بەدەست هێنا، یەکێک لە سەرکەوتنەکانی ئەوە بوو کە هەم لە سووریە هەم لە عێراق بە نیشاندانی جینایەتەکانی داعش و گەورەکردنەوەی ئەو مەسەلەیە وڵاتانی دونیای پێکەوە موتەحید کرد لە دژی داعش بۆ رزگارکردنی حکوومەتی بەشار ئەسەد و لە عێراقیشدا ئێستا ئێمە شاهیدی ئەو باسەین کەلە ئەسڵدا بۆ سەرکوتی سوننەکانە لە عێراقدا. ئێمە هەموومان لە سیاسەتەکانی داعش و هەموو لق و پۆپەکانی ئەلقاعیدە ئاگادارین کە دژی هەموو ئینسانێکن، بەڵام لێرەدا پیلانەکانی کۆماری ئیسلامی کاریگەریی زۆری داناوە. کۆماری ئیسلامیی ئێران دژی سەقامگیری، ئارامی، پێکەوەژیان و ئاوەدانی و پێشکەوتنە لە هەموو ناوچەی خۆرهەڵاتی ناوەڕاستدا. کۆماری ئیسلامی ژیانی خۆی لە ئاژاوەدا دەبینێ بە دوو مەبەستی ئەساسی، یەکەم بۆ کۆماری ئیسلامیی ئێران وڵاتێکی ئارام و سەقامگیر لە عێراقدا قابیلی قەبووڵ نییە. کۆماری ئیسلامیی ئێران ئێستاش خەونی زیندوو بوونەوەی سەدام حسێنێک دەبینێت کە ببێ بە رەقیبی رێژیمەکەی. بۆیە ئەو دەیهەوێ لە عێراقدا ئاژاوە بەردەوام بێ. ئاژاوە نەک هەر لە بەینی سوننە و شێعە، لە بەینی حکوومەتی بەغدا و کوردستان، بەڵکوو لە بەینی گرووپە شیعەکانیشدا.\nسیاسەتی کۆماری ئیسلامی لەو پێوەندیەدا ئەوەیە کە رەقیبەکان لە بەرانبەر یەکتردا هاوسەنگ رابگرێ. ئەگەر دیتی لایەنێک شکست دەخوا، یارمەتیی دەدا بۆ ئەوەی کە بێتەوە سەر. مەسەلەکەش زۆر روونە هاوڕێیان، دیقەت بکەن! ئێستا ئەمریکا و بریتانیا و رۆژئاوا و بە گشتی وڵاتانی ناوچە زۆربەی هەرە زۆریان پێیان وایە لانیکەمی هەنگاوێک بۆ ئەوەی کە عێراق ئارامی پەیدا بکا، لابردنی ''مالیکی''یە لە دەوری سێهەمی سەرۆک وەزیرانی عێراق. بەڵام کۆماری ئیسلامیی ئێران تاکوو ئێستا ئیجازەی نەداوە کە مالیکی قەبووڵ بکا کە نەبێتەوە بە سەرۆک وەزیران. لەبەر ئەوەی نیگەرانە نەوەکوو دوای مالیکی وەزعیەتەکە بەرەو ئارامی بچێت. کۆماری ئیسلامی سیاسەتەکەی ئەوەیە کە لایەنەکان لەدژی یەک تەقویەت بکا هەر جارە یەکیان بە دژی ئەوی دیکە. بۆ ئەوەی کە ئەو لایەنانە هەمیشە موحتاجی وی بن و لە کاتی تەنگانەدا هانای بۆ بەرن و ئەو یارمەتییان بکا. ئەوە نەک هەر لە عێراقدا، بەڵکوو لە هەر جێگایەکی دەستی کەوێ لە کوردستاندا، یان لە وڵاتێکی دیکەدا، ئەو سیاسەتە بەڕێوە دەبا. بەڵام قەد نایهەوێ ئارامی لە مەنتەقەدا بمێنێ. هەدەفی دووهەمی کۆماری ئیسلامی لە ئاژاوە نانەوە ئەوەیە کە: دەیهەوێ بە دنیا و بە تایبەت بە رۆژئاوا و بە وڵاتانی ناوچە رابگەیەنێ کە ئەوە رۆژهەڵاتی ناوەڕاست هەمووی لە ئاژاوە دایە هەمووی شەڕ و کێشەیە، تەنیا ئەمنم وەک کۆماری ئیسلامی کە دوورگەی ئارامی و سوبات لەو مەنتەقەیەدا، کەوابوو هەمووتان موحتاجی منن. یارمەتی لە من وەربگرن. بەڵام هەموو کەس لەوە ئاگاردار نییە ئەو دوورگەیەی کە کۆماری ئیسلامیی ئێران بە نێوی دوورگەی ئارامی ناوی دەبا، دەریایەکی خرۆشانە کە شەپۆلەکانی خەڵکی وەزاڵە هاتووی ئێرانن کە رۆژ بە رۆژ بەهێزتر دەبن و لە فرسەت دەگەڕێن بۆ ئەوەی کۆماری دیکتاتۆری ئیسلامی بڕووخێنن و حکوومەتی دڵخوازی خۆیان بونیاد بنێن و کۆماری ئیسلامیش زۆر باش لەوە ئاگادارە. بۆیە ئەو وڵاتەی کە ئەو بە دوورگەی ئارامش ناوی دەبا لە دەرکەوتنی مووی ژنێک لە مانگرتنی کرێکارێک لە وتاری رۆژنامەیەک کە کەمترین جیاوازی لە بیر و بۆچوونی ئەوی تێدا بێ، لە فکری تەنانەت ئاخووندێکی شیعە کە خزمەتی بەو حکوومەتە کردبێ، بەڵام لەگەڵ بیر و بۆچوونی وی جیاوازی هەبێ و بۆنێکی لە پشتیوانی لە خەڵکی تێدا هەبێ، سەرکوت دەکا و لە بەینی دەبا. حکوومەتێک کە سەقامگیری هەبێ، لەو شتانە ناترسێ. لە ئازادیی خەڵک ناترسێ، بەڵکوو شانازی بە ئازادیی خەڵکەوە دەکا. ئازادی، حکوومەت بەهێز دەکا، بە توانای دەکا، پشتیوانی خەڵک بۆ حکوومەت مسۆگەر دەکا. بۆیە ئێمە لەوەدا گومانمان نییە کە کۆماری ئیسلامی سەرەڕای ئەو رواڵەتەی کە دەیهەوێ بە خەڵکی ئێران و بە خەڵکی ناوچە و دونیای نیشان بدا، حکوومەتێکە کە ئێستا لەو پەڕی لاوازی و بێتوانایی خۆی دایە، لە باری ئابووری، سەربازی، تەکنیک و ئەو شتانەی دەیکا زۆربەیان رواڵەتین و ریشەیان نییە. بۆیە لە ئێستادا بەرەو رووخان چوونی کۆماری ئیسلامی لە هەموو وەختێک زیاترە و کۆماری ئیسلامیی ئێران لەوە تۆقیوە. بە تایبەتی بۆ کۆماری ئیسلامی بێجگە لە رێگای توند و تیژی، سەرکوت، ئاژاوەنانەوە و تەفرەقە دروست کردن هیچ رێگاچارەیەکی دیکە لەبەردەستدا نییە و حکوومەتێکی ئەوتۆ لەو دنیایەدا باوی نەماوە و خەڵک هەرچەن لە ژێر زەبر و زەنگدا بێ، بەڵام دواجار ئەو شێوە دەسەڵاتداریی و حکوومەتە، قەبووڵ ناکا.\nهاونیشتمانانی بەڕێز پێم خۆشە لە کۆتایی باسەکەمدا لە پێوەندی لەگەڵ مەسەلەیەک کە ئێستا لە کوردستانی عێراق لە ئارادایە و پرۆسەیەکی سیاسیی نوێ ئامادە دەکرێ، بیر و بۆچوونی "حیزبی دێموکراتی کوردستانی ئێران" پێشکەش بکەم. باس لە مەسەلەی دوو رێفراندۆمە. یەکێکیان بۆ ناوچەی کەرکووک و ناوچەکانی سەر بەو پارێزگایە و دووهەم، رێفراندۆمێک بۆ دیاریکردنی چارەنووسی گەلی کورد لەو بەشە لە کوردستاندا. گومان لەوەدا نییە کە زۆربەی هەرە زۆری خەڵکی کورد نەک هەر لە کوردستانی باشوور، بەڵکوو لە هەموو بەشەکانیدا، مافی دیاریکردنی چارەنووس بە مافی بێ‌ئەملاو ئەولای خۆیان دەزانن. حیزبی دێموکراتی کوردستانی ئێران، دەیان ساڵە لە پێناوی ئەو ئاواتەدا، قوربانی دەدا و فیداکاریی دەکا. کەوابوو بۆ ئێمە وەک حیزبی دێموکراتی کوردستانی ئێران، مافی دیاریکردنی چارەنووس بۆ خەڵکی کورد لە کوردستانی باشوور و هەموو بەشەکانی دیکەدا، نەک هەر جێگای رێز و حورمەتە بەڵکوو جێگای پشتیوانییە بە هەموو توانا و ئیمکاناتمانەوە. بەڵام پێمان خۆشە لەسەر دوو نیگەرانیی خۆشمان قسە بکەین. یەکەم: مەسەلەی یەکڕیزی خەڵکی کوردی باشوورە لە پێوەندی لەگەڵ ئەو مەسەلە چارەنووسسازەدا. ئێمە مەسەلە کە وا دەبینین کە گەرەنتیی سەرکەوتنی دیاریکردنی مافی چارەنووس یەکڕیزی خەڵکی کوردە بەتایبەتی کە ئێستا دوژمنانی گەلی کورد و لە سەرووی هەموویانەوە کۆماری ئیسلامیی ئێران بە هەموو توانای خۆیانەوە هەوڵ دەدەن درز بخەنە ریزەکانی کورد لەو بەشەدا. ئێمە هیوادارین کە گەلی کورد کەلە باشوور چارەنووسی خۆی دیاری دەکا، یەکڕیز و یەکگرتوو بێ.\nدووهەم: نیگەرانیمان ئەوەیە کە ئەو مەسەلەیە لەلایەن خوشک و براکانمان لە باشوور لێک نەدرابێتەوە کە بڕیاری سەربەخۆیی و دیاریکردنی چارەنووس پێویستی بە قوربانیەکی نوێ، تەحەموللی زۆرتر و حەوسەلە و بوردباری زۆرە. ناکرێ تۆ داوای سەربەخۆیی بکەی، بەڵام هەموو پێداویستیەکانی ژیانت فوول بێ. بەنزین هەبێ، نان هەبێ، کار هەبێ، کەس سەری نەیەشێ، کەس تۆزی لێ نەنیشێ، شتی ئاوا لە دنیادا رووی نەداوە. بۆیە ئێمە دەڵێین کە راگەیاندنی سەربەخۆیی، دەسکەوتەکەی بۆ کورت خایەن، یانی گیر و گرفت و کێشە جۆراوجۆرەکان و خەباتێکی نوێ لە شکڵی نوێدا بۆ خەڵکی کورد لەو بەشە دایە. بۆیە خەڵکی کورد ئەگەر خوازیاری سەربەخۆییە کە شانازییە بۆ هەمووان، دەبێ ئامادەی تەحەممولی ئەو نامولایماتەش ببێ. بەتایبەتی کە ئێمە دوژمنی وەکوو کۆماری ئیسلامیمان لە تەنیشتە. لەگەڵ هەموو ئەو کێشانەی کە ئێستا پێشبینی دەکرێ، بەڵام ئەگەر ئەو مەسەلە بە وردی لێک درابێتەوە لەلایەن خەڵکی کورد لە لایەک و سەرکردەکانی سیاسی لەلایەکی دیکەوە، رەنگە ئێستا باشترین کات و دۆخ بێ بۆ دیاریکردنی مافی چارەنووس لەو بەشەدا. هیودارم کە سەرکردەکانی کوردیش کە مەسئوولیەتێکی گەورەیان لەسەر شانە لەو پێوەندیەدا ئامادەکاریی سیاسی تەواویان کردبێ.\nئێمە ئارەزوومانە، لەو مەرحەلەیە لە خەبات و تێکۆشانی خوشک و براکانمان لە کوردستانی باشوور، شاهیدی سەرکەوتنی زۆر گەورە بین. چونکە ئێمە لەو باوەڕە داین کە بڕیارێکی وا و بە ئاکام گەیاندنی، نەک هەر دەسکەوتی گەلی کورد لە کوردستانی باشوورە، بەڵکوو دەسکەوتی گەلی کورد لە هەموو پارچەکان و لە هەموو دنیایە. بۆیە مەسئوولیەتی سەرکردەکانی کورد و حیزب و سازمانە سیاسییەکان لە پێکهێنانی یەکدەنگی لە لێکدانەوە و وردبینی لەو مەسەلەیەدا زۆر زۆر پێویستە. چونکە ئەو مەسەلەیە تەنیا پێوەندیی بە چارەنووسی کورد لەو بەشەی کوردستان نییە، بەڵکوو پێوەندی بە هەموو بەشکانەوە هەیە و تەنانەت دەتوانم بڵێم کە ئەو بڕیارە پێوەندی بە پرۆسەی دێموکراسی لە رۆژهەڵاتی نێوەڕاستیشەوە هەیە. ئێمە وەک حیزبی دێموکراتی کوردستانی ئێران، بە نیگەرانیەوە سەیری ئەو پرۆسە دەکەین بەڵام ئەوەی کە لەو پێوەندییەدا بۆ سەرکەوتنی ئەو پرۆسەیە پێویست بێ ئێمە وەکوو ئەرک و وەزیفەیەک ئامادەین تەحەممولی بکەین. چونکە ئەوە ئاواتی هەموو نەتەوەی کوردە، ئاواتی شەهیدەکانمانە کە لەو رێگایەدا سەریان ناوەتەوە و ئێمە دەزانین کە ئەوە دەتوانێ نەسلەکانی داهاتوومان بەختەوەر بکا و رۆحی د. قاسملوو و هەموو شەهیدەکان شاد بکا.\nزۆر سپاستان دەکەم جارێکی دیکە پەیمان نوێ دەکەینەوە لێرە لەگەڵ رێبازی د. قاسملوو و بە دوژمنانیشمان دەڵێین هەر وەکوو دەبینن و لە ٢٥ ساڵی رابردوودا بۆیان دەرکەوتووە د. قاسملوو تەنیا جەستەیەکی فیزیکی نەبوو،. د. قاسملوو بیر و ئەندیشە و رێگا و رێنوێن بوو کە ئێستاش ئەو رێگایە بەردەوامە و رێڕەوانی رۆژ بە رۆژ لە زیاد بوون و بە هێزتر بوون دان.


چاره‌نووسی فڕۆكه جه‌نگییه‌كانی عێراق له ئێران یه‌كلایی ده‌كرێته‌وه\n:: AM:03:13:14/01/2020 \nباڵوێزی عێراق له كۆماری ئیسلامی ئێران ئاشكرای كرد، له‌گه‌ڵ به‌رپرسانی كۆماری ئیسلامی ئێران به‌رده‌وامن له گفتوگۆ، بۆ گێڕانه‌وه‌ی ئه‌و فڕۆكه جه‌نگییانه‌ی له كاتی هێرشی هاوپه‌یمانان له هه‌ڵمه‌تی گه‌رده‌لوولی بیابان بۆ سه‌ر هێزه‌كانی عێراق، سه‌دام حوسێنی دیكتاتۆر بۆ پاراستنی هێزی ئاسمانی ڕه‌وانه‌ی كۆماری ئیسلامی ئێرانی كردن.\nسه‌عد جه‌واد قه‌ندیل باڵوێزی عێراق له تاران له دیدارێكی له‌گه‌ڵ ئاژانسی "سپۆتنیك"ی ڕووسی له‌باره‌ی پرسیاری چاره‌نووسی فڕۆكه جه‌نگییه‌كانی عێراق كه تا ئێسته له ئێران ماونه‌ته‌وه و بۆ ئه‌و وڵاته نه‌گه‌ڕێنراونه‌ته‌وه گوتی، ئه‌و بابه‌ته تا ئێسته‌یش له‌لایه‌ن هه‌ردوو وڵات گفتوگۆی له‌سه‌ر ده‌كرێ و تا ئێسته‌یش بۆ بڕیاردان له‌سه‌ری هه‌ردوولا نه‌گه‌یشتن به هیچ ڕێككه‌وتن و لێكگه‌یشتن و بڕیارێك.\nله‌وكاته‌ی ئه‌مه‌ریكا و هاوپه‌یمانان له ساڵی 1990 بڕیاری دا پشتیوانی كوێت بكه‌ن دژی هێرشه‌كه‌ی سه‌دام بۆ سه‌ر ئه‌و وڵاته، به هه‌موو تواناوه بۆردمانی هێزی وشكایی و ده‌ریایی و ئاسمانی ڕژێمی به‌عسیان كرد، له‌وكاته‌یش سه‌دام حوسێنی دیكتاتۆر بۆ پاراستنی هێزی ئاسمانی وڵاته‌كه‌ی بڕیاری دا 500 فڕۆكه‌ی جه‌نگی عێراقی ڕه‌وانه‌ی كۆماری ئیسلامی ئێران بكات، تا پارێزراو بن له هێرشی فڕۆكه جه‌نگییه‌كانی ئه‌مه‌ریكا و دواتر بیانگه‌ڕێنێته‌وه وڵات، به‌ڵام تا ئێسته ئه‌و فڕۆكانه له ئێرانن و له‌لایه‌ن كۆماری ئیسلامی ئێرانه‌وه سوودیان لێ وه‌رده‌گیرێت.\nنزیكه‌ی 500 فڕۆكه‌ی جه‌نگی عێراق له ئێرانن\nقه‌ندیل له‌وباره‌وه زیاتر دواو گوتی، گفتوگۆ و دانوستاندن له‌سه‌ر ئه‌و پرسه له نێوان به‌غدا و تاران هه‌بووه، به‌ڵام تا ئێسته نه‌گه‌یشتووین به هیچ ئه‌نجامێك و كاتی زیاتری پێویسته.\nله‌باره‌ی پێوه‌ندییه بازرگانییه‌كانی عێراق و ئێرانیش ئاماژه‌ی دا، ئێسته قه‌باره‌ی ئاڵوگۆڕی بازرگانی له نێوان هه‌ردوو وڵات 12 ملیار دۆلاره و هه‌ردوولایش خوازیاری ئه‌وه‌ین كه بڕه‌كه بۆ 20 ملیار دۆلار له ساڵێكدا به‌رز بكه‌ینه‌وه.\nئه‌م بابه‌ته 7114 جار خوێنراوه‌ته‌وه


ئێسك و پروسكی "سێ پێشمه‌رگه"ی شه‌ڕی داعش له حه‌ویجه دۆزرانه‌وه - Kirkuknow\nئێسك و پروسكی “سێ پێشمه‌رگه”ی شه‌ڕی داعش له حه‌ویجه دۆزرانه‌وه\nكه‌ركوك/ناسنامه‌ی سێ پێشمه‌رگه‌و هاوڵاتییه‌كی خه‌ڵكی پارێزگای زیقار، كه له حه‌ویجه‌و له‌گه‌ڵ ئیسك و پروسكدا دۆزرانه‌وه\nکاروان ساڵحى – کەركوك\nهێزه‌كانی حه‌شدی شه‌عبی ئیسك و پروسكی “سێ پێشمه‌رگه”یان له ناوچەى پیشەسازى قه‌زای حه‌ویجه دۆزییه‌وه كه له مانگی ئه‌یلولی 2014ه‌وه له هێرشێكی داعشدا بۆ سنوری كه‌ركوك بێسه‌روشوێن بون.\nعەقید حسێن عەلى نەجم (ئەبو جەلۆ) فه‌رمانده له هێزه‌كانی حه‌شدی شه‌عبی، به (كه‌ركوك ناو)ی وت “چوارشەممە 12ی ئه‌یلول لەکاتى پاککردنەوەى گەڕەکى 8ی شوبات لە نزیک ناوچەى پیشەسازى حەویجە لەنێو یەکێک لە خانوە تەواونەکراوەکاندا ئێسک و پروسکی چه‌ند كه‌سێكمان دۆزییه‌وه، دیاربوو قۆڵیان به‌سترابوو، لەنێو کەلوپەلەکانیاندا ناسنامەى وەزارەتى پێشمەرگەیان پێبوو”.\nلەنێو کەلوپەلەکانیاندا ناسنامەى وەزارەتى پێشمەرگەیان پێبوو\nهه‌ر له‌ناو ئه‌و خانوه‌دا ناسنامه‌ی هاوڵاتییه‌كی خه‌ڵكی پارێزگاى زیقار دۆزراوه‌ته‌وه.\nپۆلیسی قه‌زای حه‌ویجه ئیسك و پروسكه‌كانیان هه‌ڵگرتۆته‌وه و ره‌وانه‌ی پزیشكی دادوه‌ری كه‌ركوكیان كردوه.\n“ئەو گەڕه‌کە لە دواى کۆنترۆڵکردنەوەى قەزاى حەویجە له مانگی ئۆكتۆبه‌ری رابردوه‌وه بەوردی نەپشکێنراوە”، عه‌قید حسێن وایوت.\nسەرچاوەیەک له پزیشکى دادوەرى کەرکوک به (كه‌ر‌كوك ناو)ی وت “بۆ ئه‌وه‌ی ئیسك و پروسكه‌كان لێكجیابكه‌ینه‌وه و دڵنیابین له ناسنامه‌یان ره‌وانەى بەغدایان ده‌كه‌ین بۆ پشكنینی (DNA)، دواتر راده‌ستی كه‌سوكاریان ده‌كه‌ینه‌وه”.\nبۆ ئه‌وه‌ی دڵنیابین له ناسنامه‌یان ره‌وانەى بەغدایان ده‌كه‌ین بۆ پشكنینی (DNA)\nكه‌سوكاریان دوای بینینی ناسنامه‌كان له‌ئێستادا له پزیشكی دادوه‌ری كه‌ركوكن.\nلیوا محمەد حاجی قادر، لێپرسراوی میحوه‌ری داقوق بوو له چوار ساڵی شه‌ری داعش، دوای ئه‌وه‌ی په‌یامنێری (كه‌ركوك ناو) له‌ڕێی مه‌سنجه‌ره‌وه وێنه‌ی ناسنامه‌كانی بۆ نارد، وتی “به‌ڵێ ئه‌مانه پێشمه‌رگه‌ی ئیمه بون، نۆ پێشمه‌رگه‌مان له مانگی ئه‌یلولی ساڵى 2014 لەکاتى هێرشکردن بۆ گوندى وەحدە له قه‌زای داقوق (44كم باشوری كه‌ركوك) شه‌هید بون و كه‌وتنه ده‌ست چه‌كدارانی داعش، ئه‌و سێ پێشمه‌رگه‌یه له‌و شه‌ڕه شه‌هیدبون”.\nكه‌ركوك/18ی كانونی دووه‌می 2015/ ساتی كۆنترۆڵكردنه‌وه‌ی گوندی وه‌حده، ئه‌و گونده‌ی ئه‌و سێ پێشمه‌رگه‌یه‌ی لێ بێسه‌روشوێن بوو كه چوارشه‌ممه ئیسك پروسكیان دۆزرایه‌وه فۆتۆ: كاروان ساڵحی\nلیوا محه‌مه‌د ده‌ڵێت “داعش رۆژێك دوای ئه‌و هێرشه لەنێو قەزای حه‌ویجه سوكایه‌تی به ته‌رمه‌كان ده‌كرد و نمایشی ده‌كردن”.\nبه‌پێی ناسنامه‌كانیان ئه‌و پێشمه‌رگانه سه‌ر به لیواى نۆی وەزارەتى پێشمەرگەی حكومه‌تی هه‌رێمی كوردستانن، به‌ڵام هێشتا رون نییه ئایا به برینداری كه‌وتونه‌ته ده‌ست داعش یان نا.\n“دەستخۆشی لە ستافی (کەرکوک ناو) دەکەین کە ئه‌و زانیارییانه‌ی بڵاوكرده‌وه و له‌ڕێیه‌وه ده‌توانین كه‌سوكاریان ئاگاداربكه‌ینه‌وه”، لیوا محه‌مه‌د حاجی وایوت.\n(كه‌ركوك ناو)، قسه‌ی له‌گه‌ڵ كه‌سوكاری ئه‌و سێ پێشمه‌رگه‌یه‌دا كرد كه ناویان له ناسنامه‌كه‌دا هاتوه و جه‌ختیانكرده‌وه كه له پزیشكی دادوه‌ری كه‌ركوك پێیانوتراوه تا یه‌كشه‌ممه‌ی داهاتوو چاوه‌ڕێ بكه‌ن.


زیان پێگەیشتنی سەر\nئیفلیج بوونی مێشک\nورووژاندنی کارەبایی مێشک\nورووژاندنی مەگناتیکی مێشک (TMS)\nهەڵسەنگاندنی کارکۆی سیستەمی دەماری\nهەڵسەنگاندن و وزەبەخشیی بیر و هزر\nناوەندی وزەبەخشیی دەماریی وەحدەت\nناوەندی وزەبەخشیی دەماریی وەحدەت (VNRC) بە مەبەستی پێشکەشکردنی خزمەتگوزاریەکانی خۆی بە کەسانی تووش بوو بە نەخۆشیەکانی مێشک، نەخۆشیه دەمارییەکان و نەخۆشیەکانی دەروون پزیشکی، لە مانگی سەرماوەزی ساڵی 1397ی هەتاوییەوە، دەستی بە چالاکی کردووە. ئەو ناوەندە بە پشت بەستن بە زانسته دەمارییەکانەوه، هەوڵ دەدات کە نوێترین و کاریگەرترین شێوازەکانیی چارەسەری لە پەنا شێوازە باوەکانی وزەبەخشییەوه، پێشکەشی نەخۆشان بکات.\nئامانجی سەرەکیی چارەسەری لەو ناوەندەدا، بریتیە لە تێکەڵ کردنی شێوازه دەرمانییەکانی ورووژاندنی مێشک(بە بێ دروست کردنی هەر چەشنه شاڵاوێک لە مێشکدا)، لە گەڵ شێوازە دەرمانیە باوەکانی وەک کاردەرمانی و فیزیۆتڕاپی.\nبۆ بە دەست هێنانی زانیاریی زیاتر سەبارەت بەشە جیاجیاکانی، کلیک بکە سەر ئەو لینکە\nTMS لە شێوازە نوێیەکان و شێوازەکانیی دوور لە شاڵاوبردنە سەر مێشک بە مەبەستی ورووژاندنی مێشک\nورووژاندنی مەگناتیکی مێشک ئامرازێکی پڕ بایەخە بۆ هەڵسەنگاندنی کارکۆ و کارامەیی مێشک و هەروەها ڕێکارێکی چارەسەریی گونجاو و کارێگەر لە چارە سەر کردنی کێشەکانی تایبەت بە بیر و هزر بە هەژمار دێت.\nپەرەسەندراوترین ئاڵۆزییەکانیی دەماری\nناوەندی گشتیی وزەبەخشی وەحدەت، لە ڕێگەی بە کارهێنانی نوێترین تەکنەلۆژیای ورووژاندنی مێشک و گونجاو لە گەڵ کێشەکانی نەخۆشان و داواکاران، باکسه دەرمانییەکانی خوارەوەی ئامادە کردوون:\nچارەسەر کردنی فێ لە ڕێگە ی TMS\nچارەسەر کردنی جەڵتەی مێشک لە ڕێگە ی TMS\nناوەندی گشتیی وزەبەخشی دەماریی وەحدەت\nئیمەیڵ : vahdatrehab@gmail.com\nNavnîşana: Tehran Sattarkhan Shadman


تۆمارکەرێکی ڕوومێزی سووکەڵە و سادە بۆ لینوکس – کەی ئای تی ئێن\nئامێرە هەمەجۆرەکان 10, كانونی دووه‌م 2018\nتۆمارکەرێکی ڕوومێزی سووکەڵە و سادە بۆ لینوکس\nئازیزان ئەگەر دەتانەوێت وانەیەک یان شرۆڤەیەک لە دابەشکراوەکانی گنو/لینوکس درووست بکەن، پێتان خۆشە لەسەر نەرمەکاڵایک یان فێرکاریەک بە دەنگ و ڕەنگ بە شێوازی فیلم بۆ کەسێک بنێرن یان مامۆستان و بۆ بەرگری لە دووپاتکردنی وانەکان، تۆماری دەکەن و هاوبەشی دەکەن… باشترین کار سود وەرگرتن لە تۆمارکەرێکی (ڕیکۆردەر) مێدیایە کە لێرە ئێمە لەسەر لینوکس قسەی لەسەر دەکەین.\nGreen Recorder نەرمەکاڵایەکی زۆر سادە و سووکەڵەیە بۆ تۆمارکردن لە سەر کۆمپیوتەری ڕوومێزی ئوبونتو فێدۆراو ئارچ(ئاچ). ئەم ئەپە یان نەرمەکاڵایە لە Python, GTK+ 3ـەوە سوود دەبینێت. هەروەها لە audio وە video پاڵپشتی دەکات. ئەم نەرمەکاڵایە ڕێگە بە ئێوە دەدات لە سەر دابەشکراوەکانی Ubuntu, Linux Mint وە زۆر دابەشکراوەی تری لەم خێزانە دایمەزرێنن.\nباش، لەم نەرمەکاڵایە ٥ ئاستی پاشەکەوت و تۆمارکردن هەیە واتە ٥ فۆرماتی جیاواز کە بریتین لە mkv, avi, mp4, flv, wmv وە nut.\nلە بەشی Select an Area دەتوانن بەشێکی یان چوارگۆشەیەک لە ڕوومێزەکەتانی بۆ دابین بکەن کە لەو سنوورە تۆمارکردن دەستپێبکات. پاش دابین کردنی سنوور لە سەر دوگمەی Applay کرتە بکەن. ئینجا لە پەنجەرەی فەرمی نەرمەکاڵاکە لەسەر دوگمەی Record کرتە بکەن.\nکاتێک پەنجەرەیەک دەکەیتەوە دەتوانێت نەرمەکاڵایەک یان پەنجەرەی دایرێکتۆرێک بێت، بۆ ئەوەی تەنها لەو پەنجەرەیە فیلم تۆمار بکرێت دەبێت لەسەر دوگمەی Select a Window کرتە بکەن پاشان لەسەر دوگمەی Record. هەڵبەت کاتێک کارەکەت پاشەکەوت کرد نەرمەکاڵای(Green Recorder) پەیامێکتان پێ نیشان دەدات کە زانیاریی شوێن و جێگای پاشەکەوتەکەی تێدایە.\nئازیزان پاش ئەوە کە کاری تۆمارکردنەکەت تەواو بوو لە شریتی سەرەوە واتە پانێڵ لە سەر هێما یان وینۆچکەی نەرمەکاڵاکە کرتە بکە وە ڕستەی “Stop Record” هەڵبژێرە تا تۆمارکردن پاشەکەوت بکرێت بەو فۆرماتە کە هەڵت بژاردووە.\nپێش تۆمار کردن دەبێت ناوێک بۆ فایلی فیلمەکەت بنووسیت.\nلەسەر دوگمەی Advansed کرتە بکەن، هەڵبژاردەی زۆرتان دەخاتە بەر دەست کە لەوانە ژمارە فریمەکان(Frames)، چرکەی چاوەڕوانی بۆ دەست بە تۆمارکردن(Delay)چوونەژووری ئامێری دەنگ بانگهێشت بە فەرمان هەیە.\nدامەزراندنی نەرمەکاڵاکە لە سەر +Ubuntu 16.04:\nئەم نەرمەکاڵایە بۆ وەشانی Ubuntu 16.04 LTS یان بەرزتر گونجاوە هەروەها دەتوانن سەردانی کانگاکەی بکەن. بەم چەند هێڵە لە تێرمیناڵ دای بمەزرێنن:\nدامەزرندن لە سەر فێدۆرای ۲٤/۲٥/۲٦:\nدامەزراندن لەسەر ئارچ لینوکس:\nتاگەکان ئەپ و نەرمەکاڵا دابەشکراوەکانی لینوکس دابەشکراوەی گنو لینوکس گنو لینوکس لینوکس


ئاگادار به له‌وه‌ى نوێژ به په‌له بكه‌يت و له كۆڵ خۆتى كه‌يته‌وه :: ماڵپه‌ڕی فه‌رمووده\nئاگادار به له‌وه‌ى نوێژ به په‌له بكه‌يت و له كۆڵ خۆتى كه‌يته‌وه\nئاگادار به له وه ى نوێژ به په له بكه يت و له كۆڵ خۆتى كه يته وه\nئه بێ خۆمان و مناڵه كانيشمان فێر بكه ين نوێژ گه وره ترين فه رزه له دواى ته وحيد نابێ كه مته رخه مى تێدا بكه ين و به په له بيكه ين مافى خۆى پێ نه ده ين نوێژ قبوڵ نابێت ئه گه ر سه جده و ڕكوعى ته واو نه بێت :( عن ابي هريرة رضي الله عنه ان رجلا دخل المسجد فصلى ورسول الله صلى الله عليه وسلم في ناحية المسجد فجاء فسلم عليه فقال له : ارجع فصل فانك لم تصل فرجع فصلى ثم سلم فقال وعليك ارجع فصل فانك لم تصل قال في الثالثة فاعلمني قال اذا قمت الى الصلاة فاسبغ الوضوء ثم استقبل القبلة فكبر واقرأ بما تيسر معك من القران ثم اركع حتى تطمئن راكعا ثم ارفع راسك حتى تعتدل قائما ثم اسجد حتى تطمئن ساجدا ثم ارفع حتى تستوي وتطمئن جالسا ثم اسجد حتى تطمئن ساجدا ثم ارفع حتى تستوي قائما ثم افعل ذلك في صلاتك كلها ) رواه البخاري و مسلم واته : ( له ابى هريره ڕه زاى خواى له سه ر بێت ئه فه رموێ : پياوێك هاته ناو مزگه وته وه نوێژى كرد پێغه مبه رى خواش صلى الله عليه وعلى اله وسلم له لايه كى مزگه وت بوو جا هات سه لامى كرد له پێغه مبه رى خوا صلى الله عليه وعلى اله وسلم ئه ويش پێى فه رموو : بگه ڕێوه نوێژ بكه چونكه تۆ نوێژت نه كرد ! جا پياوه كه گه ڕاوه نوێژى كرد پاشان ديسان هاته وه سه لامى كرد ، پێغه مبه رى خوا صلى الله عليه وعلى اله وسلم فه رمووى : سه لام له سه ر تۆش و دوو باره پێى فه رموو : بگه ڕێوه نوێژ بكه تۆ نوێژت نه كرد ، له سێهه م جار پياوه كه ووتى : فێرم بكه چۆن نوێژ بكه م پێغه مبه رى خوا صلى الله عليه وعلى اله وسلم فه رمووى : ئه گه ر هه ڵساى بۆ نوێژ ويستت نوێژ بكه ى= ئه وه ده ست نوێژێكى جوان بگره يانى كه م و كوڕى نه بێ\nپاشان ڕوو بكه قيبله و بڵێ الله اكبر ئينجا ئه وه نه ى بۆت ئاسانه قورئانى كه لات هه يه يانى له به رته خوێنه ، پاشان ركوع به ره بڕۆ بۆ ڕكوع= هه تا ئه مێنيته وه به شێوه يه ك كه هه موو ئێسك و ماسولكه كان ئه وه ستن له ڕكوع ، پاشان سه رت به رز بكه وه هه تا ڕاست ئه بيته وه و ئه وه ستى ، پاشان كڕنوش سه جده به ره تا ئه مێنيته وه له سه جده ، پاشان سه ر به رز بكه وه هه تا ڕاست ئه بيته وه و دا ئه نيشى به ته واوى ئه مێنيته وه له دانيشتنه كه ت ، پاشان كڕنوش به ره وه تا ئه مێنيته وه له كڕنوش مه به ست له مانه وه له و روكنانه مانه وه يه تا زيكره كان به ڕه وانى ئه خوێنى و په له نه كردنه پاشان سه ر به رز بكه وه و هه ڵسه وه تا ئه وه ستيت به پێوه ، پاشان ئه وه بكه له هه موو =ڕكاته كانى نوێژه كه ت ) .\nوه پێغه مبه رى خوا صلى الله عليه وعلى اله وسلم ئه فه رموێ : ( إن الرجل ليصلي ستين سنة و ما تقبل له صلاة و لعله يتم الركوع و لا يتم السجود و يتم السجود و لا يتم الركوع ) . سلسلة الاحاديث الصحيحة 2535 واته : ( پياوى وا هه يه نوێژ ئه كات شه ست ساڵ وه نوێژه كه شى لێ وه ر ناگيرێ قبوڵ نابێ لاى خوا\nله وانه يه ركوعى ته واو بكات به ڵام سه جده ى ته واو نه بێ ، وه سه جده ى ته واو ئه كا ڕكوعى ته واو ناكات ) .\nوه پێغه مبه رى خوا صلى الله عليه وعلى اله وسلم ئه فه رموێ :\n( لا ينظر الله عز وجل إلى صلاة عبد لا يقيم فيها صلبه بين ركوعها و سجودها ) . سلسلة الاحاديث الصحيحة 2536 واته : ( خواى عز وجل سه يرى نوێژى به نده يه ك ناكات كه پشتى به رز ناكاته وه و ناوه ستێ له به ينى ڕكوع و سه جده بردنيدا ) .\nوه پێغه مبه رى خوا صلى الله عليه وعلى اله وسلم ئه فه رموێ : ( الصلاة ثلاثة أثلاث : الطهور ثلث و الركوع ثلث و السجود ثلث ، فمن أداها بحقها قبلت منه و قبل منه سائر عمله و من ردت عليه صلاته رد عليه سائر عمله ) . سلسلة الاحاديث الصحيحة 2537 واته : ( نوێژ سێ به شه : پاكى ده ست نوێژ به شێكه وه ڕكوع به شێكه وه سه جده بردن به شێكه ، ئه وه ى ئه نجامى بداو بيگه يه نێ به مافى خۆيه وه ئه وه لێى وه رئه گيرێ نوێژه كه ى وه هه موو كرده وه كانى ترى لێ وه ر ئه گيرێ\nلاى خوا قبوڵ ده بێ وه هه ر كه سێ نوێژه كه ى به سه ردا بدرێته وه و لێى وه ر نه گيرێ لاى خوا قبوڵ نه بێ ئه وه هه موو كرده وه كانى به سه ردا ئه درێته وه و لێى وه ر ناگيرێ ) .\nبەش: فەرموودە سەردان: ٣١٨٣


ئاسایشی هەولێر ئەنجامدەری تەقینەوەكەی موسڵ دەستگیردەكات – تۆڕی میدیایی خەڵک\n2019/05/16 - 3:28 PM\nبەڕێوەبەرایەتی ئاسایشی هەولێر، دەستگیركردنی ئەنجامدەری تەقاندنەوەی ماتۆڕسكیلە بۆمڕێژكراوەكەی كۆمەڵگەی سەقافی لە شاری موسڵ، دەستگیردەكات.\nبەپێی ڕاگەیەندراوێكی بەڕێوەبەرایەتی ئاسایشی پارێزگای هەولێر، “دوای تەقینەوەی ماتۆڕسكیلێكی بۆمڕێژكراو لە 4ی ئەم مانگە، لە ناوچەی كۆمەڵگەی سەقافی، لە سەرچاوەكانمانەوە زانیاریمان لەبارەی تۆمەتبارەكەوە بەدەست گەیشت”.\nهەر لە ڕاگەیەندراوەكەدا هاتووە، “دوابەدوای ئەوەی توانرا تۆمەتبار (ئەحمەد محەمەد مەهدی ساڵح) دەستگیر بكرێت، لە دوای لێكۆڵینەوە لەگەڵیدا، كە دانی بەوەدا ناوە تەقینەوەكەی ئەنجامداوە، دەستگیركردنەكەش بەپێی ماددەی 4ی تیرۆرە”، لەو بارەیەوە ئاماژەی بە هەماهەنگیش كردووە لەگەڵ دادگا پەیوەنیدارەكانی حكومەتی فیدڕاڵ بۆ مەبەستی ڕادەستكردن و گرتنەبەری ڕێوشوێنی یاسایی لە دژی.\nلە 4ی ئایاری 2019، ماتۆڕسكیلێكی بۆمڕێژكراو لە ناوچەی سەقافی لە نزیك چێشتخانەی تەماتە لە شاری موسڵ تەقییەوە، بەو هۆیەوە 3 كەس برینداربوون و زیانێكی ماددەی زۆر بەر ناوچەكە كەوت.\nبەڕێوەبەرایەتی ئاسایشی هەولێرتەقینەوەدەستگیركردنموسڵهەرێمی كوردستان


ڕەگ پشتی - ویکیپیدیا، ئینسایکڵۆپیدیای ئازاد\nڕەگ پشتی بارێکی توندروستی نەخوازراوە بە بونی ئازار لە کەمەری مرۆڤەوە بۆ پێیەکانی لەقاچی ڕاستی یاخود چەپ ،ھۆکارەکەی دەگەڕێتەوە بۆ دڕکەپەتک ،ئەم ئازارە لە خوارەوەی پشت سەرچاوە دەگرێت بۆ لایەکی قاچەکان تا ژێر پێیەکان،کە ئازارەکە تەنھا لەلایەکی جەستە دەبێت (قاچی چەپ یان قاچی ڕاست)کە بەھۆی ھۆکارێکی دەرەکیەوە بۆ سەرپشت توشی مرۆڤ دەبێت یاخود بەھۆی لاوازی ماسولکەکانی قاچی توشی دەبن.(ماسولکەکانی ڕان و پێ)\nھۆکارەسەرکیەکەی بریتی لە دەرچونی پەپکەی بڕبڕەکانی پشت و کاریگەریەکانی سەر دڕکە پەتک،کە لە ٪٩٠ توشبوان بەھۆی دەرچونی پەپکەکانی پشت یان ھەوکردنی جومگەکانی پشتەوە توشی دەبن،یاخود ئەوکەسانەی کە ترازانی پشتیان ھەیە (ئینزلاق)یان خزانی جومگەکانی پشتیان ھەیە یاخود وەرەمی حەوزیان ھەیە ،لەئافرەتی دوگیان بەھۆی پاڵەپەستۆی سەری منداڵەکەی بۆسەر حەوزەکانی توشی ئەم دیاردەیە دەبن،ھەندێک جار بەدرۆزنە ئازار ناوی دەبەن چونکە نەخۆش وا ھەست دەکات قاچەکانی دەھێشێت لەکاتێک ھۆکارەکەی لە پشتی دایە،ئەم دیاردەیە ئەگەر بێت و دیاری نەکرێت و چارەسەرنەکرێت ماوەیەکی درێژ دەخایەنێت،پزیشکی تایبەتمەند توانای دیاریکردنی ھەیە جگەلەوەی نەخۆش دەتوانێت بەخۆی دیاری بکات بەبێ گرتنی وێنەی تیشکی بەجوت کردنی قاچەکانی لەکاتی پاڵکەوتن و بەرزکرنەوەی بۆ ٩٠ پلە کە ھەست بە ئازارێکی توند دەکات لەژێر شانەکانی.\nچارەسەرکردنی بەدەرمان لە ھەنگاوە یەکەمینەکانە کە تا شەش حەفتە درێژە دەکێشێت لە ٪ ٩٠ توشبوان توانیویانە بە شەش حەفتە چارەسەری بکەن ،ئەگەرھاتوو ماوەکەی درێژتربویەوە ئەوە پزیشکەکان دەرزی بەکاردێنن کە زۆر بە زوویی ئازارەکە لەناودەبەن،ڕێگای تریش ھەیە بۆ چارەسەرکردن وەک وەرزش یان ڕاھێنان بەشت یاخود ڕۆیشت بەپێ و گەرم داپۆشینی پشت و ڕێگای تر بەڵام ھەموو ئەمانە چارەسەری خێراو بنەرەتی نین ناتوانرێت پشتی پێ ببەسترێت.\nلە ٪٢ بۆ ٪٤٠ ھەرتاکێک لە جیھان ھەڵگری ئەم نەخۆشیەیە،بەتایبەن ئەوانەی لەنێوان ٤٠ بۆ ٥٠ ساڵان دان،پیاوان بەڕێژەیەکی بەرزتر توشی ئەم بارەنەخوازراوە دەبن ئەمیش بەھۆی ھەڵگرتنی شتی قورس و وەرزشی ناتەواوە توش دەبن ،ئەم نەخۆشیە لەنەخۆشیە ھەرە کۆن و باوەکانی جیھانە،بۆیەکەم جار لە ساڵی ١٤٥١ ناسێنرا.\n٢.١ دەرچونی پەپکەی بڕبڕەکانی پشت\n٢.٢ تەسکبونەوەی بواری دڕکەپەتک\n٢.٣ کۆنیشانی ماسولکەکانی پشت\n٢.٥ باری تر\n٣ لایەنی فسیۆلۆژی\n٥ لەکاتی چارەسەرکردن\nڕەگ پشتی وەک نەخۆشیەک ناناسرێت بەلکو وەک دیاردەیەکی نەخۆشی پێناس دەکرێت کە بھۆی نەخۆشی پشتەوە لە قاچەکان خۆی دەنوێنێت،ڕەگ پشتی ((بریتیە لەو ئازارەی لەبەشی ھەرە خوارەوەی پشت دەست پێ دەکات بۆ ژێر پێیەکان))یان ((بریتیە لە ئازارێک بەھۆی لاوازی ماسولکەکانی پشت و پەستان خستنەسەری لەلایەن یەکێک لە بڕبڕەکانی پشتەوە ))، ڕەگ پشتی بەلاوازی دەمارەکانی خوێن و ھەستەوەرەکانەوە دەناسرێتەوە بەھۆی خێرایی جولەی خوێن و لاوازی دەمارەکان ئەم دیاردەیە سەرھەڵدەدات.\nڕەگ پشتی بەھۆی بەرکەوتنی ئازار بە دڕکە پەتکەوە سەرھەڵدەدات ،کە ئەویش بەھۆی بڕبڕەکانی پشتەوە ئازاری بەرکەوتوە.\nدەرچونی پەپکەی بڕبڕەکانی پشت[دەستکاری]\nدەرچونی پەپکەی بڕبڕەکانی پشت لەنێوان یەکێک لە بڕبڕەکان و پەستان خستنە سەری ئەم پەپکەیە بۆسەر شادەمار ھۆکاری سەرکی ڕەگ پشتیە،لە ٪٩٠ توشبوان بەھۆی دەچونی پەپکەی بڕبڕەکانی پشتەوە توشی ھاتوون.\nڕەگ پشتی کەبەھۆی دەرچونی پەپکەکانی بڕبڕەوە سەرھەڵدەدات دەبێت ھۆی ڕێگری لە ھاتوچۆی خوێن و ھەوکردنی دەوروبەری بڕبڕەکە.\nتەسکبونەوەی بواری دڕکەپەتک[دەستکاری]\nیەکێک لەکاریگەریەکانی ھەبوونی نەخۆشی لە بڕبڕەی پشت ئەوەیە کە بڕبڕەنەخۆشەکان پەستان دەخەنەسەر دڕکەپەتک،ئەوبوارەی کە دڕکە پەتک پێی تێپەڕدەبێت(بەدرێژایی ناوەوەی بڕبڕەکانی پشت)کە ھەر پاڵەپەستۆیەک بۆسەربڕبڕەکان یەکسانە بە پاڵەپەستۆخستنە سەر دڕکە پەتک،ئەم تەسک بونەوەیە بەھۆی ماسولکەکانی پشتەوەیە یاخود ھەوکردنی پشت یان خزانی جومگەکانی پشت یانیش بەھۆی دەرچونی پەپکەی نێوان بڕبڕەکانی پشتەوەیە بۆسەر دڕکە پەتک و تەسککردنەوەی بواری دڕکەپەتک.\nکۆنیشانی ماسولکەکانی پشت[دەستکاری]\nکۆنیشانی ماسولکەکانی پشت دیاردەیەکی ئاڵۆز و نادیارە لەپشت سەرھەڵدەدات،کەلە ٪٨ پشت دەگرێتەوە لەنێوان شانەکان،لە٪١٧ دانیشتوانی زەوی ھەڵگری ئەم دیاردەیەن،ئەمیش بەھۆی بەکارھێنانی ماسلکەکانی پشتەوەیە بۆھەڵگرتن لەبڕی پێیەکان،لەکاتی ھەڵگرتن ماسولکەکان توشی گرژبوون دەبن وە ناگەڕێنەوە بۆ باری ئاسایی یان بەھۆی بەرکەوتنی ھێزێکی توندەوە کەبەر ماسولکەکانی پشت دەکەون،کە ئەمیش کاردەکەنە سەر دڕکەپەتک،ئەگەر ھاتوو کەسی توشبوو بە ڕەگ پشتی بەھۆی کۆنیشانی ماسولکەکانی پشتەوە بوو ئەوە دیاردەیەکی ئاساییە و تەندروستە.\nڕەگ پشتی بەھۆی دووگیانبونەوە لەلای دایکان سەرھەڵدەدات،ئەمەش بەھۆی ھەڵگرتنی مناڵەکەی ناوسکی دایە کە پەستانی خستۆتە سەر دڕکەپەتک ،زۆڕجاران لەدایکان ئازارەکە لەھەردوو قاچی بەیاردەکەون ئەمەش ڕەنگە ببێتە ھۆی لەدەست دانی ھاوسەنگی و بەربونەوەی،لەکاتی دووگیانی چارەسەری ڕەگ پشتی ناکرێت تالەدایک بونی منداڵەکەی دواتر بەوەرگرتنی دەرمان ئازارەکە لەنێو دەچێت.\nڕەگ پشتی بەھۆی بەرکەوتنی ھێز یان ئازار بەپشت توشی مرۆڤ دەبێت،یان بەھۆی جولەیەکی ناتەندروستەوە یانیش بەھۆی ڕووداوی جۆربەجۆرەوە توشی مرۆڤ دەبێت وەک ڕووداوی ترومبێل(تامپۆن)یان بەربونەوە .\nھەردوو پێیەکانت بۆجەند ساتێک بەم شێوەیە ڕابگرە تا شوێنی ئازاری پشتت دیاری بکەیت .\nکاتی چارەسەرکردن مانگێک تا مانگێک و نیو دەخایەنێت ،لەم ماوەیە پێویستە پشویەکی تەواو بەخۆت بدەیت و لەسەر بەرماڵێکی توند و نا ئەستو ڕابکشێیت،وە دووربکەویەوە لە ھەر جولەیەکی وەرزشی یان ھەوڵدانێک بۆ گڕژکردنی ماسولکەکان.\nئەودەرمانانەی کە بەکاریان دێنیت بێگومان پزیشک بۆت دیاری دەکات،بریتین لە دەرمانە ھێورکەرەوەکان،کە پێویستی بەکات ھەیە بۆ بەدیارکەوتنی ئەنجامەکەی،لەدەرمانە چالاکەکان بۆ ئەوکەسانەی بەھۆی بەرکەوتنی ھێزێکەوە بە پشتیان توشی ھاتوون ناپرۆکسینە(Naproxen)\nوەرگیراو لە «https://ckb.wikipedia.org/w/index.php?title=ڕەگ_پشتی&oldid=904884»


هێرشی محەمەد حاجی مەحمود بۆ سەر حکومەت و وەزارەتی پێشمەرگەی هەرێم - Mehr News Agency\nAP ١٤٠٠ Azar ١٣ ٠٨:٠٤\nNews Code 40200\nسەبارەت بە هێرشەکەی داعش؛\nسكرتێری حزبی سۆسیالست دیموكراتی كوردستان دەڵێت: دەتوانین بەو ئەرکە هەستین و ڕووبەڕووی تیرۆریستان ببینەوە و دووپاتیدەكەینەوە، هێزەکانی حزبی سۆسیالیست ئامادەن بۆ هەر ڕووبەروو بوونەوەیەک بۆ بەرگری لە خاکی هەرێمی کوردستان.\nبە پێی ڕاپۆرتی ئاژانسی هەواڵی مێهر، لەسەر هێرشەكەی شەوی ڕابردووی داعش لە سنوری مەخمور، محەمەد حاجی مەحمود، سكرتێری حزبی سۆسیالست دیموكراتی كوردستان ڕاگەیەندراوێكی بڵاوكردەوە و ڕایگەیاند، گرووپی تیرۆریستی داعش و مە‌ترسییە‌كانی ھێشتا ماوە و ھێرشە یە‌ك لە‌دوای یە‌كە‌كانیان ئاماژە‌ن بۆ ھە‌وڵە‌كانی خۆرێكخستنە‌وە‌یان بۆیە پێویستە بە پلانی نوێی سەربازی ڕوبەڕویان ببینەو.\nدەشڵێت: حکومەتی هەرێمی کوردستان و وەزارەتی پێشمەرگە گەر ئیلتیزاماتیان هەیە ئێمە ئەتوانین بەو ئەرکە هەستین و ڕووبەڕووی تیرۆریستان ببینەوە و جارێکی کە تەئکید ئەکەینەوە کە هێزەکانی حزبی سۆسیالیست ئامادەن بۆ هەر ڕووبەروو بوونەوەیەک بۆ بەرگری لە خاکی کوردستان.\nهیوادارە، هەرچی زوترە ئەو هێزانەی لە سەنگەری ڕووبەڕوو بونەوەدان پڕ چەک بکرێن و تەواوی پێداویستی و کۆمەک بکرێن و تاوەکو بە باشترین شێوە ڕووبەڕووی هێزی تیرۆریستی داعش ببێتەوە.


◄ ئەنجام: Found 28, page 1 of 3 Items per page: 🗐 1 🗐 5 🗐 10 🗐 25 🗐 50 🗐 100\n📕 الإسلام في كردستان: السنة، الشيعة، الخورشيديون پەڕتووکخانە\n📅 دەمێ تومارکرنێ Jun 29 2018 1:20PM\n👁 ئەڤ بابەتە 811 جار هاتیە دیتن\nقام مركز المسبار للدراسات والبحوث في إصداراته الشه [ زێدە... 👁] ✖ ✖ 1 0 ✔ 99% ✍ ز.س. 29-6-2018 13:20:54\n📕 الكورد الشيعة في العراق پەڕتووکخانە\n📅 دەمێ تومارکرنێ Oct 25 2014 10:04PM\n👁 ئەڤ بابەتە 3,062 جار هاتیە دیتن\nبقلم :سید حسین الحسیني الزرباطي الطبعة الثانیه 2 [ زێدە... 👁] 📕 ✖ 0 0 ✔ 92% ✍ هـ.ب. 25-10-2014 22:04:32\n📝 پەیامەکەی سەید عەلی سیستانی، مەرجەعی باڵای شیعەکانی عێراق بەلگەنامە\n📅 دەمێ تومارکرنێ Oct 20 2017 5:12PM\n👁 ئەڤ بابەتە 2,099 جار هاتیە دیتن\nبەناوی خودای بەخشەندە و میهرەبان هەمووان ئاگاداری [ زێدە... 👁] ✖ ✖ ✖ 0 1 ✔ 93% ✍ هـ.ب. 20-10-2017 17:12:50\n📕 پەیوەندی شیعە و کورد لە ڕۆشنایی عروبەت و میللەتگەرایی مەزهەبی پەڕتووکخانە\n📅 دەمێ تومارکرنێ Oct 15 2017 10:20PM\n👁 ئەڤ بابەتە 4,580 جار هاتیە دیتن\nنووسینی: محەمەد هەریری بابەت: توێژینەوە بەرگ: ئە [ زێدە... 👁] 📕 ✖ 1 1 ✔ 99% ✍ س.ئـ. 15-10-2017 22:20:08\n📕 جیۆپۆلەتیکی شیعە پەڕتووکخانە\n📅 دەمێ تومارکرنێ Oct 30 2014 1:25PM\n👁 ئەڤ بابەتە 4,295 جار هاتیە دیتن\nفڕانسوا توال بەختیار ئەحمەد ساڵح 2014 [ زێدە... 👁] ✖ ✖ 0 0 ✔ 64% ✍ هـ.ب. 30-10-2014 13:25:25\n📷 چەکدارە عەرەبە شیعەکان، جەلەولا تاڵان دەکەن وێنە و پێناس\n📅 دەمێ تومارکرنێ Jan 14 2015 11:48AM\n👁 ئەڤ بابەتە 8,985 جار هاتیە دیتن\n- 14-01-2015 [ زێدە... 👁] ✖ ✖ 2 0 ✔ 88% ✍ م.ب. 14-1-2015 11:48:02\n📊 خورماتوو.. میلیشیا شیعەکان لە مانگی 6ی ئەمساڵەوە 32 هاوڵاتی سوننەیان رفاندووە ئامار و راپرسیا\n📅 دەمێ تومارکرنێ Nov 28 2014 1:10PM\n👁 ئەڤ بابەتە 4,690 جار هاتیە دیتن\nحەسەن جومعە چەکدارانی میلیشیا شیعەکان لە مانگی شە [ زێدە... 👁] ✖ ✖ ✖ 0 0 ✔ 81% ✍ هـ.ب. 28-11-2014 13:10:26\n🔤 خولی باڵای خوێندنی مەزەهبی شیعە وشە و دەستەواژە\n📅 دەمێ تومارکرنێ Feb 25 2019 1:04PM\n👁 ئەڤ بابەتە 280 جار هاتیە دیتن\n1- : ئەودەر، بەر، بەرۆ، بەروە، دووری، دەر، دەرآهیا [ زێدە... 👁] ✖ ✖ ✖ 0 1 ✔ 82% ✍ ز.س. 25-2-2019 13:04:03\n🔤 خوێندنەوەی بابەتی ئایینی پێش ئاخوند لەمزگەوتی شێعەدا وشە و دەستەواژە\n📅 دەمێ تومارکرنێ Feb 22 2019 1:54PM\n👁 ئەڤ بابەتە 282 جار هاتیە دیتن\n1- پێشخوێنی، خوێندنەوەی بابەتی ئایینی پێش ئاخوند ل [ زێدە... 👁] ✖ ✖ ✖ 0 1 ✔ 68% ✍ ز.س. 22-2-2019 13:54:57\n📕 دامودەزگاکانی سوپای نوێی ئێراق (سوپای مالیکی، شیعە و بەعس) پەڕتووکخانە\n📅 دەمێ تومارکرنێ Nov 20 2012 8:41PM\n👁 ئەڤ بابەتە 13,150 جار هاتیە دیتن\nدەرسیم دیبەگەیی ٢٠١٢ [ زێدە... 👁] ✖ 📕 ✖ 0 0 ✔ 82% ✍ هـ.ب. 20-11-2012 20:41:40\nفایلێن پەیوەندیدار 50,667\n🗄 ژێدەر 16,166\n| دروستکرنا لاپەری 12,09 چرکە!


بلوچه‌کان ده‌ستیان گرت به‌سه‌ر بنکه‌یه‌کى سوپاى پاسداراندا\nله‌ئێستادا کۆنترۆڵى چه‌ند شار و شارۆچکه‌یه‌کى پارێزگاى به‌لوچستان له ده‌ستى خه‌ڵک دایه\nله به‌رده‌وامى سه‌رهه‌ڵدانى خه‌ڵکى به‌لوچ، له شارى کورینى سه‌رجه‌نگه‌ل ده‌ستگیرا به‌سه‌ر بنکه‌یه‌کى سوپاى پاسدارانى ده‌سه‌ڵاتدا.\nسه‌رهه‌ڵدانى خه‌ڵک له پارێزگاى به‌لوچستان به‌رده‌وامه و ئه‌مڕۆ چوارشه‌ممه 24ى شوباتى 2021،له شار و شارۆچکه‌کانى دیکه‌ى ئه‌و پارێزگایه خه‌ڵک هاتنه سه‌ر شه‌قام و پشتیوانییان له خه‌ڵکى سه‌راوان کرد.\nدوانیوه‌ڕۆى ئه‌مڕۆ، خه‌ڵکى به‌لوچ له شارۆچکه‌ى کورینى سه‌رجه‌نگه‌ڵ بۆ ده‌ربڕینى ناڕه‌زایه‌تى خۆیان به‌رامبه‌ر کوشتنى سوختبه‌رانى به‌لوچ ده‌ستیان گرتووه به‌سه‌ر بنکه‌یه‌کى سوپاى پاسداراندا له‌و شارۆچکه‌یه.\nهه‌روه‌ها سه‌رباز و پله‌داره‌کانى ده‌سه‌ڵات شوێنه‌کانیان جێهێشتووه و به‌ره‌و ده‌ره‌وه‌ى شاره‌کان هه‌ڵدێن.\nبه په‌ره‌سه‌ندنى سه‌رهه‌ڵدانى به‌لوچه‌کان، باس له‌وه‌ده‌کرێت که ژماره‌یه‌کى زۆر له چه‌کدار و سه‌ربازه‌کانى ده‌سه‌ڵات له شارى سه‌راوان، که خه‌ڵکى ئه‌و شاره نیین، چوونه‌ته ترمیناڵى ئه‌و شاره و سه‌راوان به‌جێ ده‌هێڵن.\nله‌ئێستادا کۆنترۆڵى چه‌ند شار و شارۆچکه‌یه‌ک له پارێزگاى به‌لوچستان له ده‌ستى خه‌ڵک دایه و هێزه ئه‌منیى و سه‌ربازییه‌کان ده‌سه‌ڵاتیان به‌سه‌ر ئه‌و شوێناندا نه‌ماوه.


تورکیا شەڕیان لە گەڵ دەکات و ئێران وەک برا ناویان دەبات - IUVMPRESS\nتورکیا شەڕیان لە گەڵ دەکات و ئێران وەک برا ناویان دەبات\nسەرکەوتنی شۆڕشی ئیسلامی ئێران لە ساڵی ١٩٧٩ی زائینی بوو بە هۆی ئەوەی کە ئێران وەک کاراکتەرێکی ناوچەکە بە سیاسەت و تێڕوانینێکی نوێ، سیاسەتی دەرەوەی خۆی لە ئاستی ناوچەیی و نێودەوڵەتی دابڕێژێت.\nلەم نێوەندەدا وڵاتی تورکیا لە پاش سەرکەوتنی ئیسلامخوازەکان هەنگاوی بەرەو بەهێزبوونی پێگەی ناوچەیی خۆی ناوە. بەم پێیەش، دوو وڵاتی دراوسێ هەر دوو بە یەک ئامانجی هاوبەش بەڵام بە دوو تێڕوانینی جیاوازەوە هەوڵەکانیان بە مەبەستی بەهێزبوونی پێگەی خۆیان لە ناوچەی ڕۆژهەڵاتی ناوەڕاست چڕتر کردووەتەوە.\nلەم نێوەندەدا پێویستە لە دوو وڵاتی سوریا و عێراق بە گشتی و قەیرانی ڕیفراندۆمی جیابوونەوەی هەرێمی کوردستانی عێراق و عفرینی سوریا بە تایبەت وەک گرنگترین گۆڕەپانی ناوچەیی ناو ببەین کە جیاوازی دید و تێڕوانینی ئێران و تورکیا لە سیاسەتی دەرەوەی ناوچەیی ڕوونتر دەکاتەوە.\nلەم ڕاپۆرتەدا هەوڵ دەدرێت بە بەراوردکردنی تێڕوانینی تاران و ئەنکەرە لە بەرامبەر هەرێمی کوردستانی عێراق و عفرینی سوریا، دەرەنجام و پاشهاتەکانی ئەم دوو تێڕوانینە لێکدانەوەی بۆ بکرێت.\nپێگەی ناوچەیی تورکیا:\nلەو کاتەوە کە ڕەجەب تەیب ئەردۆغان لە تورکیا گەیشتووەتە دەسەڵات، پیشانی داوە کە گرنگی تایبەت بە گەشەپێدانی پەیوەندییەکانی لە گەڵ ڕۆژهەڵات بە تایبەت وڵاتانی دراوسێ دەدات.\nداوود ئۆغلۆ وەزیری دەرەوەی پێشووی تورکیا کە وەک ئەندازیاری سەرەکی سیاسەتی دەرەوەی ئەم وڵاتە ناوی دەبەن، هاوسەنگییەکی لە نێوان پەیوەندییەکانی تورکیا لە گەڵ وڵاتانی ڕۆژهەڵات و ڕۆژئاوا دابین کرد.\nئەمەش لە کاتێکدا بوو کە تورکیا پێشتر بە سێ هۆکاری عەلمانیبوون، بەرزکردنەوەی درووشمی زیندووکردنەوەی ئیمپراتۆریەتی عوسمانی و پەیوەندی دۆستانەی لە گەڵ ڕژێمی زایۆنیستی لە نێو گەلانی عەرەبی ناوچەکە پێگەیەکی ئەوتۆی نەبووە.\nبەڵام لەم قۆناغە نوێیەدا و لە ژێر سێبەری سیاسەتی ئیسلامخوازەکانی تورک، چەندین ڕێگا بوو بە هۆکاری ئەوەی کە تێڕوانینی ڕای گشتی ناوچەکە بەرامبەر بە تورکیا تووشی گۆڕانکاری ببێت:\nلە ڕێگای میدیاکانەوە:\nلەم ساڵانەدا میدیاکانی تورکیا بە تایبەت لە ڕێگای بڵاوکردنەوەی دراما تورکییەکانەوە ڕۆڵێکی گرنگیان لە گۆڕینی تێڕوانینی ڕای گشتی ناوچەکە بەرامبەر بەم وڵاتە هەبووە.\nتورکیا بە ڕواڵەت خۆی وەک لایەنگری ئیسلام و مافی مرۆڤ دەناسێنێت:\nتورکیا هاوکات لە گەڵ ڕێکەوتنە ئەمنییە نهێنییەکانی لە گەڵ ڕژێمی زایۆنیستی و پاراستنی پەیوەندییە دوو قۆڵییەکانی نێوانیان، لە کاتە هەستیارەکاندا هەڵوێستی توندی بەرامبەر بەم ڕژێمە هەبووە.\nئەنکەرە خۆی وەک نێوندگێڕی ناوچەیی ناساندووە:\nئەنکەرە لە قەیرانەکانی ناوچەکە هەوڵی ئەوەی داوە خۆی وەک نێوەندگێڕ و لایەنێکی دانوستانکار بناسێنێت.\nڕۆڵ و تێڕوانینی تورکیا لە گۆڕانکارییەکانی سوریا:\nدەسپێکی قەیرانی سوریا و شێوازی هەڵوێستی تورکیا لە بەرامبەر ئەم قەیرانە، سوریای کردووەتە گرنگترین پرسی سیاسەتی دەرەوەی ئەم وڵاتە، بە شێوازێک کە سەرجەم پرسە هەستیارەکانی سیاسەتی دەرەوەی تورکیا لە ماوەی چەندین ساڵی ڕابردوو بە شێوازێک پەیوەندی بە تێڕوانینی ئەنکەرە بەرامبەر بە دیمەشقەوە هەبووە.\nلەم پێناوەدا سیاسەتی دەرەوەی تورکیا لە بەرامبەر سوریا چەندین قۆناغی تێپەڕ کردووە کە گرنگترین دەرکەوتەی سەرجەم قۆناغەکان دەستێوەردان لە کاروباری ناوخۆیی سوریا بووە. لە دەسپێکی قەیرانی سوریاوە، سەرەتا تورکیا لە ڕووی مەعنەوییەوە پاڵپشتیی لە نەیارانی ئەم وڵاتە دەکرد. بەڵام لە قۆناغەکانی دواتر بە پچڕانی پەیوەندییە سیاسییەکان لە گەڵ دیمەشق و هاوکاری لە گەڵ نەیارانی سیاسی و گرووپە چەکدارەکان بە کردەوە دەستێوەردانەکانی لەم قەیرانە دەستیپێکرد تا ببێتە لایەنێکی کاریگەر و بە تێڕوانینی ڕووخانی دەسەڵاتی بەشار ئەسەد هەوڵی مسۆگەربوونی بەرژەوەندییەکانی لە داهاتووی سیاسی سوریا بدات.\nڕۆڵ و تێڕوانینی تورکیا لە گۆڕانکارییەکانی عێراق:\nئەگەرچی ئەنکەرە لە عێراق سیاسەتی ڕووخانی دەسەڵاتی پەیرەو نەکرد بەڵام ناکۆکییە بنەڕەتییەکانی هەر دوو وڵات کە بۆ سیاسەتی عوسمانیزمی ئەردۆغان دەگەڕێتەوە، ڕێگریی لەوە دەکرد پەیوەندییەکی شەفاف و دۆستانە لە نێوان بەغدا و ئەنکەرە ببینرێت.\nئەمەش لە کاتێکدایە کە چەندین پرسی وەک پەیوەندییەکانی ئەنکەرە – هەولێر بە تایبەت لە پرسی فرۆشتنی نەوت، حەشاردانی تارق هاشمی هەڵهاتوو لە عێراق و تێڕوانینی بەغدا بەرامبەر بە قەیرانی سوریا بوو بە هۆی ئەوەی کە ناکۆکییەکانی هەر دوو وڵات پێ بنێتە قۆناغێکی نوێ.\nسەرهەڵدان و چالاکییەکانی گرووپی تیرۆریستی داعش لە عێراق بە تایبەت لە پاش داگیرکردنی چاوەڕواننەکراوی موسڵ، سیاسەتی نوێ ئەردۆغانی سەبارەت بە پاڵپشتی لە گرووپە تیرۆریستییەکان بە تایبەت داعش ئاشکرا کرد کە چاوی لە بەشێک لە خاکی هەر دوو وڵاتی سوریا و عێراق بوو و هەر ئەمەش لە ئاکامدا بوو بە هۆی هاتنی سەربازی تورکیا بۆ باکوری عێراق و سوریا لە چوارچێوەی پرۆسە سەربازییەکانی قەڵغانی فۆرات.\nهەرچەندە ئەم بابەتە لە لایەن ئەنکەرەوە ڕەت کرایەوە بەڵام ڕاپۆرت و بەڵگەکان باس لە وەها ڕۆڵێکی تورکیایان دەکرد، بە تایبەت ڕاپۆرتی دامەزراوەی مافی مرۆڤی زانکۆی کۆلۆمبیا کە وردەکارییەکانی پەیوەندی نێوان ئەنکەرە و داعشی خستووەتەڕوو و پیشانی داوە کە تورکیا پەیوەندییەکی بەربڵاوی لە گەڵ داعش هەیە، لە پاڵپشتی سەربازی و گواستنەوەی چەک و تەقەمەنی تا پاڵپشتی لۆجستی و دارایی و پێدانی خزمەتگوزارییە پزیشکییەکان بە ئەندامانی داعش بە شێوازێک کە دابینکردنی ئەم هەموو پێداویستییە بۆ گرووپی تیرۆریستی داعش و گواستنەوەیان لە تورکیاوە بەرەو سوریا، نازناوی شاڕێگای جیهادی بە تورکیای ئەردۆغان بەخشیبوو.\nئەنکەرە بە ئامانجەکانی نەگەیشت و تا ڕادەیەک تێروانینی خۆیی گۆڕی:\nهەرچەندە ئەردۆغان بە گرتنەبەری تێڕوانینی عوسمانیزم لە ڕێگای ڕووخانی دەسەڵاتی سوریا و لاوازبوونی حکومەتی ناوەندی عێراق هەوڵی زاڵبوونی بە سەر ناوچەکەدا دەدا بەڵام بەڵگە و ڕاستییەکان ئەوەی دەرخستووە کە ئەردۆغان بە چەندین هۆکار سەرکەوتنی لەم ڕێگایەدا نەبووە کە گرنگترینی ئەو هۆکارانە بریتین لە:\nمانەوەی دەسەڵاتی بەشار ئەسەد لە سوریا\nباشتربوونی دۆخی سیاسی و ئەمنی لە عێراق بە شکستی داعش\nتورکیا لە ئاستی ناوچەیی و جیهانی وەک وڵاتێکی پاڵپشتی داعش ناسرا\nئاشکرابوونی کاردانەوە سیاسی و ئەمنی و ئابورییەکانی پاڵپشتی ئەنکەرە لە داعش لە سەر ئاستی ناوخۆیی ئەم وڵاتە\nئەم هۆکارانە لە گەڵ گوشارە نێودەوڵەتییەکان لە سەر ئەنکەرە بوو بە هۆی ئەوەی کە تێڕوانینی ئەنکەرە تا ڕادەیەک تووشی گۆڕانکاری ببێت و بیناڵی یڵدرێمیش لە پۆستی سەرۆکایەتی وەزیرانی ئەم وڵاتە هەوڵی داوە بە چەشنێک سیاسەتەکانی بە ئاراستەی باشتربوونی پەیوەندییەکان لە گەڵ سوریا و عێراق ببات.\nهەڵکشان و داکشانی سیاسەتی دەرەوەی تورکیا لە سەر ئاستی ناوچەیی و نێودەوڵەتی نەک تەنیا بەرامبەر بە قەیرانی سوریا و عێراق، پیشاندەری ناسەقامگیری سیاسەتی دەرەوەی ئەم وڵاتەیە کە شارەزایانی سیاسی هەردەم باسیان لە سەر کردووە.\nهێرشی سەربازی تورکیا بۆ سەر عفرین:\nئاساییە کە دەرەنجامی وەها سیاسەتێک دەسدرێژی سەربازی تورکیا بۆ سوریا بێت، ئەویش لە کاتێکدا کە سەرجەم شارەزایانی کاروباری ناوچەکە جەخت لەوە دەکەنەوە کە سیاسەتی عوسمانیزمی ئەردۆغان دەتوانێت کێشە و قەیرانەکانی ڕۆژهەڵاتی ناوەڕاست قووڵتر بکاتەوە. هیچ گرووپ و لایەنێکی سوریا تا ئێستا پاڵپشتی لەم پرۆسە سەربازییەی ئەنکەرە دژ بە عفرین نەکردووە و ئەردۆغان تەنیا دڵخۆشە بە هاوکاری ئەو گرووپە تیرۆریستییانەی کە لەم ڕێگایەدا هاوڕێ و هاوکاری ئەم وڵاتە بوون.\nنەبوونی پاڵپشتی لە پرۆسە سەربازییەکانی تورکیا لە سوریا تەنیا لایەنە سورییەکان ناگرێتەوە و وڵاتانی کاریگەری قەیرانی سوریاش دەگرێتەوە، هەر بۆیە دەتوانین بڵێین کە بەرپرسانی ئەنکەرە ڕێگایەکیان هەڵبژاردووە کە هەمووان چاوەڕوانی شکستی تورکیای تێدا دەکەن.\nهیچ پاساوێک بۆ هێرشە سەربازییەکانی تورکیا لە عفرین نییە. کوردانی سوریا ئەگەرچی بە هۆی گوێڕایەڵی سیاسەتەکانی ئەمریکا لەم وڵاتە شیاوی ڕەخنەی زۆرن بەڵام لەم کاتەدا کە تورکیا هێرشی کرووەتە سەر خاکەکەیان، مافی بەرگری ڕەوایان هەیە و دەتوانن ڕووبەڕووی سوپای بێگانەی تورک ببنەوە.\nلەم نێوەندەدا ئەردۆغان جارێکی دیکە بیانووە کۆنەکەی هێناوەتەوە، ئەو دەڵێت کە بوونی هێزە کوردییەکان بە درێژایی سنوری تورکیا و سوریا هەڕەشەیە لە سەر ئاسایشی نیشتمانی وڵاتەکەی و بە مافی خۆی دەزانێت کە بەرگری لێ بکات. هەمووان دەزانن کە ژمارەی دانیشتووانی کوردی سوریا کە لە سێ ناوچەی جیاجیادا دەژین بەراورد بە ژمارەی ٢٠ ملیۆن کەسی کوردانی تورکیا زۆر کەمە و ئەگەر ئەردۆغان کوردان بە هەڕەشە لە سە ئاسایشی نیشتمانی خۆی دەزانێت، پێویستە ئەوە قبووڵ بکات کە کێشەکە لە ناوخۆی ئەو وڵاتەیە نەک سوریا.\nئەم هەنگاوەی تورکیا لە سوریا بێ گومان دانوستانەکانی ئاستانە و دەرەنجامی کۆنفرانسی دیالۆگی نیشتمانی سوریا لە سووچی لاواز دەکات و بەربەستی جیدی لە بەردەم هاوپەیمانی ڕووسیا، ئێران و تورکیا لە سوریا دەخوڵقێنێت و ئەمەش دەتوانێت دۆخی سوریا جارێکی دیکە بەرەو دژواربوون ببات.\nتێڕوانینی سیاسەتی ناوچەیی کۆماری ئیسلامی ئێران:\nبەراورد بەوەی کە باس کرا، تێڕوانینی سیاسەتی کۆماری ئیسلامی ئێران بەرامبەر بە قەیرانی سوریا هەر لە ڕۆژی یەکەمەوە لە سەر پاڵپشتی لە گەل و حکومەتی ئەم وڵاتە ڕاوەستاوە و بە تێپەڕبوونی شەش ساڵ بە سەر ئەم قەیرانەدا هیچ گۆڕانکارییەک لەم هەڵوێست و سیاسەتەدا ڕووی نەداوە.\nئەمەش هاوشێوەی ئەو تێڕوانینەیە کە تاران بەرامبەر بە بەغدا جێبەجێی کردووە و لە هەمان سەرەتای ڕووخانی دەسەڵاتی بەعسەوە پاڵپشتی خۆیی لە حکومەتی نوێی عێراق و یەکپارچەیی و یەکگرتوویی ئەم وڵاتە ڕاگەیاندووە.\nلە کاتێکدا کە تورکیا کەوتووەتە گێژاوی قەیرانەکانی ناوچەکە و رۆژانە لەم لایەن وئەو لایەن پاڵپشتی دەکات، کۆماری ئیسلامی ئێران لە چوارچێوەی سیاسەتی نەگۆڕی خۆی لە ئاستی دەرەوە، بەردەوام جەخت لە سەر پاراستنی یەکپارچەیی و یەکگرتوویی وڵاتانی ناوچەکە دەکاتەوە. لە ئاکامی ئەم سیاسەتەش بوو کە لە قەیرانی نێوان هەولێر و بەغدا سەرجەم هەوڵەکانی بە ئاراستەی چارەسەربوونی کێشەکانی نێوانیان چڕ کردەوە و سەردانەکەی نێچیرڤان بارزانی بۆ بەغدا و تاران نموونە و دەرەنجامێکی ئەم هەوڵانە بوو. ڕۆڵ و کاریگەرییەکانی کۆماری ئیسلامی ئێران لەو ئاستەدایە کە دۆست و دوژمن دانیان پێدا ناوە، بە تایبەت ئەوەی کە تاران لەم ماوەیەدا هەوڵی داوە کە تێڕوانینی هەولێر و بەغدا لێک نزیک بکاتەوە. نێچیرڤان بارزانی لە سەردانەکەیدا بۆ تاران و لە چاوپێکەوتنی لە گەڵ گەورە بەرپرسانی کۆماری ئیسلامی ئێران بە ئاماژە بە پەیوەندی مێژوویی و دۆستانەی نێوان ئێران و کوردانی عێراق ڕایگەیاند کە تاران دەتوانێت لە ڕۆڵ و پێگەی خۆی لە عێراق لە پێناو چارەسەربوونی کێشەکانی هەرێم و ناوەند کەڵک وەربگرێت. سیاسەتی دۆستایەتی کۆماری ئیسلامی ئێران لە گەڵ کوردان بوو کە لە پاش ئەم سەردانە زۆربەی بەرپرسان و شرۆڤەکارانی سیاسی کورد بە هەڵسەنگاندنی تایبەت بۆ ئەم سەردانە، ئێرانیان بە هاوکار و دۆستی لەمێژینەی کوردان ناو بردووە.\nگرینگترین پارچه‌کانی فڕۆکه‌ی جه‌نگیی F-35 له تورکیا به‌رهه‌م دێت


پارتی: هەر كوردێك بچێتە ناو حەشدی شەعبیەوە، دەستگیر دەكرێت\nSalam 01/03/2017 - 11:31 بڵاوکراوەتەوە لە هەواڵ/كوردستانی\nئەندامێكی ئەنجوومەنی سەركردایەتی ڕایدەگەیەنێت:" هەر هێزێك بەناوێكی دیكە جگە لە ھێزی پێشمەرگە لە ھەرێمی كوردستان درووست ببێت بێگومان بەخۆفرۆش و چەتە ناویان دەهێنین و جێگایان لە ھەرێمی كوردستاندا نابێتەوە".\nعەلی عەونی ئەندامی ئەنجوومەنی سەركردایەتی پارتی بە ئاژانسی ئانادۆڵی ڕاگەیاند: " حكوومەتی ھەرێمی كوردستان بەتایبەت پارتی دیموكراتی كوردستان ھێزی نایاسایی لە ھەرێم قبووڵ ناكات و ھەر كوردێكیش بیەوێت جلوبەرگی حەشدی شەعبی بپۆشێت جێگای لە ھەرێم نابێتەوە".\nهەروەها وتیشی:" ئەو قۆناغەش بەسەرچووە كە جارێكی دیكە ھێزێكی كوردی وەك جاش بەرەوڕووی ھەرێمی كوردستان ببێتەوە".\nھەروەها وتیشی:"حەشدی شەعبی دەمێكە دژایەتی خۆی لە بەرامبەر خەڵكی ھەرێمی كوردستان نیشانداوە".\nعەلی عەونی ئەو دەنگۆیانە رەتدەكاتەوە گوایە چەند پێشمەرگەیەك چووبنە ناو چەكدارانی حەشدی شەعبی و رایگەیاند:" ئەم دەنگۆیانە دوورن لە راستییەوە، تەنها ئەوەی بیستوومانە ئەو كەسانەن كە بەبیانووی بێكاری و هەژارییەوە خۆیان ناونووس كردووە بۆ ناو حەشد، بەڵام بەبیانووی بێكارییەوە ناكرێت تۆ بچی دژایەتی خاك و نەتەوە و وڵاتپارێزان بكەیت، چونكە حەشدی شەعبی دژی ھەرێمی كوردستانە، بۆیە ئەگەر ئەم كەسانە لەسەر خاكی ھەرێمی كوردستان ئەم كارە بكەن قبووڵ ناكەین و دەستگیریان دەكەین، چونكە بەپێی یاساش بێت جگە لە ھێزی پێشمەرگەی كوردستان ھیچ ھێزێكی دیكە لە ھەرێم جێگای نابێتەوە".\nسەبارەت بەوەی كە ئایا حەشدی شەعبی گۆچانێك بێت بەدەست كۆماری ئیسلامی ئێرانەوە، عەلی عەونی وتی:" عێراق بەشێویەكی گشتی لە لایەن ئێرانەوە بەڕێوە دەبرێت، سیادەی نەماوە، ئەگەر حەشدی شەعبی یەكسان نەبێت بەئێران، بەڵام ئێران دەتوانێت حەشد كۆنتڕۆل بكات، واتا بڕیاریان پێ دەربكات، یان بڕیارەكانیان رەتبكاتەوە، ئێمە گلەییمان لە كۆماری ئیسلامی ئێرانیش ھەیە، چونكە عێراقیان بەدەستەوەیە لە كاتێكدا بوودجەی ھەرێمیان بڕی، پشكی پێشمەرگەیان نەدا، ھاوكاریی ھەرێمیان نەكرد و دەستووریان جێبەجێ نەكرد، بۆیە گازندەمان لە ئێران ھەیە، چونكە ئەوان دەیانتوانی داوا لە بەغدا بكەن بەشی ھەرێمی كوردستان بنێرن و كێشەكان چارەسەر ببن".


موسڵ پێنج پارێزگاری هەیە\nبە وتەی ئەندامێكی ئەنجومەنی پارێزگای نەینەوا، لە ئێستادا شارەكەیان پێنج پارێزگاری هەیەو بەغداش دەست لە كاروبارەكانیان وەردەدات.\nگەلاوێژ عەلی، ئەندامی ئەنجومەنی پارێزگای نەینەوا، لە لێدوانێكیدا بۆ (هەواڵ)، رایگەیاند:”بەشێكی زۆری ئەو بڕیارانەی لە ئەنجومەنی پارێزگای نەینەوا دەردەچێت بەغداد دانی پێدانانێت و خۆیان راستەوخۆ بڕیاری دیكە دەردەكەن”، ئەوەشیخستەڕوو:”ژمارەیەكی زۆر لە دانانی بەڕێوبەر و لابردنی بەڕێوەبەر لە ئەنجومەن بە كۆی دەنگ بڕیاری لەسەر دراوە، بەڵام بەغداد پابەند نەبووە پێوەی “.\nبەوتەی ئەو ئەندامەی ئەنجومەنی پارێزگای نەینەوا، لە ئێستادا بەشێوەیەكی رووكەش نوافل عاكوب پارێزگاری نەینەوایە، بەڵام لەرووی بڕیارەوە چەند كەسێكی دیكە پارێزگارو سەرپەرشتیاری نەینەوان، ئەوانیش هەریەكە لەسەرۆكی زانكۆی موسڵ و مەهدی عەلاق وەكو سەرپارشتیاری موسڵ دەستنیشانكراوەو نوافل عاكوب و دوو كەسی دیكەش كە لە ئاستی خۆیانەوە بڕیار دەردەكەن و عەبادیش لە چەند مەلەفێكدا لەگەڵ ئەوان گفتوگۆو مامەڵە دەكات “، وتیشی:”لە ئێستادا پارێزگاكە پێنج پارێزگاری هەیەو سەرجەمیان بڕیار دەردەكەن و لیژنەیەكیش هەیە كە بریاری پارێزگاكە دەردەكات كە لە پانزە كەس پێكهاتووە كە پارێزگارە رەسمیەكە تەنها ئەندامێكی سادەی ئەو لیژنەیەیە”.\nگەلاوێژ عەلی، ئاماژەی بۆ ئەوەشكرد:”بەغدا بەهەموو شێوەیەك دەستوەردەداتە ناو كاروبارەكانی پارێزگاكەو تەنانەت لەو كارانەی كە لە ژێر دەسەڵاتی بەڕێوەبەرەكانی پارێزگاكەیە لەلایەن وەزارەتەكانەوە دەستوەردانیان تێدا دەكرێت”.\n8/10/2018 11:30:27 PM


جێگری وەزیری تەندرووستی ئێران: موڵەتی وەرگرتنی نەخۆشی بیانی بە ٢٠٠ نەخۆشخانە دراوە\nجام کوردی: جێگری وەزیری تەندرووستی ئێران ڕایگەیاند کە ساڵانە سەدان هەزار گەشتیاری تەندرووستی سەردانی ئێران دەکەن و لەم پێناوەشدا موڵەتی وەرگرتنی نەخۆشی بیانی بە ٢٠٠ نەخۆشخانە دراوە. بە پێی ڕاپۆرتی جام کوردی، محەممەد ئاقاجانی وتی: ئێران سەبارەت بە خزمەتگوزارییە پزیشکییەکان زۆر پێشکەوتووە و لە ناوچەکە پێگەیەکی هەرە بەرزی هەیە و نەخۆشخانە و ناوەندی تەندرووستی زۆر پێشکەوتوومان هەیە کە لە لایەن خەڵکەوە پێشوازییان لێدەکرێت. کوالیتی دەرمان لە کەرتی حکومی و کەرتی تایبەت جێی ڕەزامەندییە و بەم هۆیەشەو...\nدروستكراوە لە بەروارى هەینی, 25 ئاب 2017\nئاگاداربە ماددەیه‌کی مەترسیدار لەم جۆرە هه‌ویره‌دا هەیە\nجام کوردی: ڕۆژنامەی"نیورک تایمز"ی ئەمریکی لەبابەتێکی ئاشکرایکردووە هەویری ددان لە جۆری"کولجیت" بەتایبەتیش " Colgate Total"مادەی " triclosan"ی تێدایە مادەیەکی قەدەغە کراوە و مرۆڤ توشی چەند کێشەیەکی تەندروستی دەکات، لەمەترسیدارترینیان شێرپەنجەیە . ئەم مادەیە وەک دژە بەکتریا بەکاردێت و بەهۆی مەترسیەکانی لە جیهاندا بەکارهێنانی قەدەغەکراوە، بەوهۆی ئەوەی دژە بەکترایی بەهێزن و بەخێرایی پەڵە و ڕەشی سەردانەکان لادەبات زۆر بەی خەڵک بەکاری دەهێنن بەتایبەتیش لە ئەمریکا لە پێش هەموو هەویرەکانی دیکەوە...\nبۆ نابێت پێش نەشتەرگەری خواردن و خواردنەوە بخۆیت؟\nجام کوردی: زۆرجار پزیشکان رێگری دەکەن لەو کەسانەی نەشتەرگەری دەکەن کەخواردن وخواردنەوە بخۆن و دەبێت بەسکی ناشتا بچنە ژووری نەشتەرگەرییەوە. لەو بارەیەوە دکتۆرە (لینا ماسیو) مامۆستای زانستی سڕکردن لەزانکۆی کۆڵۆمبیا ھۆکاری رێگری لەخواردن بەر لەنەشتەرگەری دەخاتەروو، لە ڕونکردنەوەکەیدا دەڵێت” ئەگەر لەکاتی نەشتەرگەرییەکەدا ھەرچی بکرێت بەقورگی نەخۆشەکەدا دڵی تێکەڵ دێت و دەڕشێتەوە”، جا ئەگەر ئەمەش بەھۆکاری مادە سڕکەرەکان یان نەشتەرگەرییەکە بێت، بەمجۆرەش نەخۆشەکە توشی ھەوکردنی سییەکانی دەبێ. بە...\nپێكهاتەیەك بە خولەكێك ددانەكانت سپی دەكاتەوە\nجام كوردی:چەندین هۆکاری جیاواز هەیە دەبێتە هۆی زەردبوونی ددان، وەک خواردنەوەی گازی و کحولی و قاوە و جگەرەکیشان و هۆکاری بۆماوەیی. تاوەکو زەردەخەنەیەکی جوانت هەبێت تێکەڵەیەکی سروشتیت پێشکەش دەکەین بۆ لابردنی زەردی ددان لە ماوەیەكی كەمدا بۆ ئەم مەبەستەش پەیڕەوی ئەو ڕێنماییانەی خوارەوە بكە.تەنیا کەوچکێک بیکاربۆناتی سۆدیۆم "سۆدای نان" لەگەڵ کەمێک ئاوی لیمۆ تێکەڵ بکە و هەویرێکی چڕت دەست دەکەویت .ئەم هەویرە بکەرە سەر فڵچەی ددانەکەت و بۆ ماوەی یەک خولەک لە ددانتی بخشینە، سەرسامدەبیت چۆن ئەم هەویرە س...\nکاریگه‌ری وه‌رزش له‌سه‌ر پووکاوی ئێسقان\nجام کوردی: ڕاهێنانی ڕێکوپێک له‌بری سه‌ره‌کی(گرینگ) به‌رنامه‌ی گشتی ده‌رمان یان پێشگری له پووکاوی ئێسقانه.زۆرینه‌ی چالاکییه ڕۆژانه‌کان که ئه‌نجامی ده‌ده‌ین چییایه‌تییه‌کی کاتییان هه‌یه و به‌رده‌وام نین.وه‌رزشی ڕاسته‌قینه داواکاری زیادبوونی لێدانی دڵ بۆ ماوه‌ی درێژخایه‌ن دەکات.ئه‌م پرسه ته‌نیا کاتی وه‌رزش به‌رده‌وام ڕوو ده‌دات.ئامانجی به‌رنامه‌یه‌کی وه‌رزشی بۆ ته‌ندروستی دڵ،نۆره‌کانی ڕۆژانه‌ی جووڵانی 30 تا 40 خوله‌که.ڕه‌نگه بژارده‌یه‌کی وا وه‌ک وه‌رزش هه‌بوونی نه‌بێت که هه‌ستی له‌شس...\nخواردنی جەرگی مریشک دروستە یان نا؟\nجام کوردی: جه‌رگى مریشك ئەو خواردنەی کە زۆر کەس حەزی لێ ده‌كه‌ن و به‌رده‌وام گرنگى به‌م خواردنه ده‌ده‌ن به‌بێ ئه‌وه‌ى بزانن كه ئایا خواردنى جگه‌ر گونجاوه بۆیان یان نا جگەری مریشک ئاستى كۆرسترۆڵ تیایدا زۆر بەرزەو ، مه‌ترسیداره بۆ هه‌ندێك نه‌خۆشى چونكه بڕى (100) گرام جگه‌ر نزیكى (564) ملیگرام كۆرسترۆڵى تێدایه.کە ئەم ڕێژەیە لەکاتی سورکردنەوەدایە. پزیشکان ئاماژه به‌وه ده‌كه‌ن كه خواردنى جگه‌رى كوڵاو له‌گه‌ڵ جگه‌رى سوره‌كراو پێكه‌وه له یه‌ك ژه‌مدا مه‌ترسیداره و باشتر وایه به یه‌ك ...\nلەبەر ئەم 3 هۆكارە كاغەزی ئەلەمنیۆم بۆ ئامادەكردنی خواردن بەكارمەهێنە\nجام کوردی: بەپێی لێكۆڵینەوەكان دەركەوتووە، كاتێك ئەلەمنیۆم بەر پلەی گەرمی بەرز دەكەوێت، دەبێتە ماددەیەكی ژەهراوی و بەسەر خواردنەكە دەگوازرێتەوە ناو خواردنەكە، بەمەیش كاریگەری لەسەر تەندروستی دروست دەكات. ئەو نەخۆشییانەی لە ئەنجامی بەكارهێنانی كاغەزی ئەلەمنیۆم دروست دەبن بریتیین لەمانەی خوارەوە: 1. ماددەی ئەلەمنیۆم لەسەر خانەكانی مێشك دەنیشێت، مەترسی نەخۆشی زەهایمەر زیاتر دەبێت، بەهۆی كەم بوونەوەی گەشەی خانەكانی مێشك. 2. بەرزبوونەوەی ڕێژەی ئەم ماددەیە لە لەشدا، دەبێتە هۆی بەرزبوونەوە...\nبۆ پێستێكی جوان توێكڵی مۆز بەكاربهێنە\nجام كوردی:له‌گه‌ڵ ئه‌وه‌ى مۆز میوه‌یه‌كى سودبه‌خشه و ده‌وڵه‌مه‌نده به چه‌ندین ڤیتامین و كانزاى سودبه‌خش و بۆ چه‌ندین مه‌به‌ستى ته‌ندروستى و جوانكارى سودى لێوه‌رده‌گیرێت له هه‌مانكاتدا توێكڵه‌كه‌شى خاوه‌نى چه‌ندین سود و تایبه‌تمه‌ندى جیاوازه كه زۆرێك له خه‌ڵكى بێئاگان لێى و بایه‌خى پێناده‌ن. له‌م بابه‌ته‌دا سووده‌كانى توێكڵى مۆز بۆ جوانكارى ده‌خه‌ینه به‌رچاوتان - ده‌وڵه‌مه‌نده به دژه ئۆكسان و كۆتایى به درووستبوونى زیپكه ده‌هێنێت. - چه‌ندین ئەنزایمى تێدایه كه پێست شێدار ده‌كاته...\nدروستكراوە لە بەروارى چوار شەممە, 16 ئاب 2017\nزیانەکانی قوتدانی بنێشت\nجام کوردی: قوتدانی بنێشت بە هیچ شێوەیەک لەگەدە و لە ڕیخۆڵەدا هەرس نابێت، بەڵام ئاساییە و بێ گرفت دێتە دەرەوە و کێشە بۆ کەسەکە دروست ناکات. بەڵام قوتدانی کاتێک کێشە دروست دەکات کە کەسەکە خۆی قەبزی هەبێت و پارچەیەکیش بنێش قوت بدات ، کە ئەمەش وای لێدەکات زیاتر توشی قەبزی بکات و لە ئەگەری گیرانی ڕیخۆڵە نزیک بێتەوە. قوتدانی بنێشت منداڵان توشی کێشەی زۆر دەکاتەوە ، بۆیە پێویستە دایکان و باوکان ئاگاداری منداڵەکانیان بن و بنێشتیان نەیەنێ. ...\nدروستكراوە لە بەروارى دوو شەممە, 14 ئاب 2017\nخواردنی زۆری قاوه ژاراویتان دەکات !\nجام کوردی: ئەگەر ئێوە لەو تاقمەن کە بەیانیانتان بە چایی یان قاوە دەست پێدەکەن،ئەگەر کاتێ سەرئێشەتان هەیە یان بەینەڕۆژ هەست بە ماندووبوونێکی ڕادە بەدەر دەکەن،دەکەونە بیری چایی یان قاوە،ئەگەر بۆ بەخەبەر مانەوەی زۆرتر،خواردنەوەی وزەزا(وزەزن)بەکار دێنن و لە کۆتایی ئەگەر ڕۆژێک کە خواردنەوەی کافاییندار نەخۆنەوە،تووشی ماندووبوونێکی زۆرتر دەبن،ئەوا ئێوە ئیتر گیرۆدەی کافایین بوون.بەڵام بەکارهێنانی کافایین ڕەنگە چەندە ئازار بە جەستە بگەێێنێت یان دواهاتی(خەسار) هەبێت؟ژارانگەزی(ژاراویبوون) بە کافایینژارا...\nدروستكراوە لە بەروارى یەک شەممە, 13 ئاب 2017\nپەڕەى 64 لەکۆى 91 پەڕەدا


نەوەی نوێ و کلتوری بریندارکردنی کەرامەت – Standard Kurd\nنەوەی نوێ و کلتوری بریندارکردنی کەرامەت\nلەلایەن ستاندار Posted on ئایار 3, 2019 339 جار بینراوە 0 سەرنج\nدونیای دیموکراسی دونیای شێوازی ژیان کردن و رێزگرتنە لە جیاوازییەکانی بەرامبەر ونەخوێندنەوەی پێگەی مرۆڤەکانە لە سەر بنەمای پاشخانی کۆمەڵایەتی و ئەتنی و ئاینی و ڕەنگی پێست ، مێژووی دیموکراسیەت مێژووی ڕوانینە بۆ مرۆڤ وەک بونەوەرێکی نرخدارو خاوەن ماف و شکۆو کەرامەت ، ئەمە بۆخۆیشی پرەنسیپێکی ئەخلاقییە کە نەیاسا و نە حیزب و نە سەرکردەو ھیچ لایەنێک و ئایدۆلۆژیایەک ئەو مافەی نییە ئەو پرەنسیپە ئەخلاقییە بگۆڕێت بۆ دیدێکی سیاسی نا ئەخلاقی و سوکایەتی بە بەھای مرۆڤبونی مرۆڤەکان بکات .\nھەموو گریمانەیەکی دیموکراسی ئەوەیە کە خەڵکی نەلە ترسان و نەلەبرسان و نەلەبەر زۆداری ،بەڵکو لە دڵەوە متمانەی بە حکومەت و حیزب ھەیە و میکانیزمی دیموکراسی بۆ ڕازیبونی خەڵک لە حیزب و لە حکومەت لە ئارادان کە بە داخەوە ھەم حیزب وھەمیش حکومەت لە غیابی ئەو میکانیزمانەدا بانگەشەی دونیای دیموکراسی و پرەنسپیی یاسا سەروەری و دادپەروەری کۆمەڵایەتی و سیاسی و ئازادی و پاراستنی شکۆو کەرامەتی ھاوڵاتیان دەکەن !\nلەبازاڕی سیاسی ئەم وڵاتەدا کاتێک مرۆڤ قەدو باڵای حیزبی کوردی و شێوازی حوکمرانەتیان لە دوای بیست و ھەشت ساڵ دەبینێت کە ھێشتا دیوەخانەکانیان دیوەخانی خێڵەو خۆیان پێ سۆسیال و دیموکراتخوازو ئاشتیخوازە ،وەلێ لە جەوھەردا کۆنەپارێزن و باندی مافیاو دزو ڕێگر دروست دەکەن و ناوی دیموکرات و شۆڕشگێریشی بەسەردا دەبڕن ، ئەوە نیشانەیەکی ڕوونە کە ئەحزابی کوردی لە بەرپرسیارەتی دیموکراسی تێنگەیشتوون و دیموکراسیەت بە لاسایکردنەوە ناخەمڵێت و گەشەناکات ، ئەحزابی کوردی بە بەرنامەو پرۆگرام ھەر زۆر دیموکراسین بەڵام کار بۆ درێژکردنەوەی جەستەی خێڵ و لە ناو کۆمەڵگاداو جەستەی بنەماڵە لە ناو حیزبدا دەکەن ، حیزبی کوردی دەیەوێت ھەموو کۆمەڵگا قووت بدات ئەمە لە کاتێکدا حیزب تەنیا نوێنەراتی بەشێک لە کۆمەڵگا دەکات ،لە کاردانەوەی کادرو ھەڵسوڕاوێکدا دەیان گوتەی ناشیرین و سەدان تۆمەت و بوختان دەھۆننەوەو ھەڵسوکەوتێکی نادیموکراتی وەکو پەرچەکردارێک دەنوێنن .\nکلتوری بێنرخکردنی مرۆڤ و بریندارکردنی کەرامەت و کلتوری ھەژارخستن وەکو فۆڕمێکی تری سیاسی چەکی دەستی ئەو حیزبە فاشیل و دۆڕاوانەیە کە لەپشتی شەرعییەتی شۆرشگیرییەوە لە بەھای ئینسانەکان بۆ مەبەستی سیاسی مانەوەی خۆیان دەدەن ،تا ئێستا ھیچ لایەنێک نەیتوانیووەو ناتوانیت لەویتر دیموکراسیتر بێت و بەرامبەری تێپەڕێنێت ، ھەمووان لەسەر ھەمان ئاوازو فکر خەسڵەتە ناشیرینەکانی یەکترھەڵدەگرنەوەو ئیبداعیش لەو کلتوری بێنرخکردنی یەکتر و سوکایەتیکردن بە مرۆڤ تەنانەت بە ئەندام و لایەنگرەکانی ھەناوی خۆیشیان دەکەن ، کادری حیزبە کوردییەکان بونەوەرێکی پارچە پارچە کراو بێماف و نا یەکسانیەکی زۆرو لە ھەندێک شوێن مرۆڤی پلەیەک و پلە دوو و چەندان شێوەی دیکەی نایەکسانی لە سەر پاشخانی کۆمەڵایەتی و ئەتنی و زمانی ناوچەیی لە ناو حیزبە کوردییەکانداھەیە و دەبینرێت .\nبێ ئومێدبوونی خەڵک لە یەکێتی بزوتنەوەی گۆڕانی لێ دروست بوو ، گۆران دوای ۱۰ ساڵ لە دروستبوونی جەماوەرەکەی دەپوکێتەوەو لە ھەڵبژاردنەکانی مانگی ئەیلولی ۲۰۱۸ بۆ پەرلەمانی کوردستان نیوەی کورسییەکانی لە دەست ئەدات و ھەڵسوڕاوو لایەنگرانی گۆران سزای توندی بزوتنەوەکەیان دوای وەفاتی ( نەوشیروان مستەفا ) ئەدەن ،دەیان کادرو ھەڵسوڕاو سەرکردەی سیاسی و سەربازی سەنگەرەکانی گۆڕان جێدەھێڵن، ھەردوای وەفاتی نەوشیروان مستەفا گۆران پێچەوانەی بەڵێنەکانی و ئەو ستراتیژو ئایدۆلۆژیایەی کە بۆی دروست بووە ھەنگاو دەنێت ، لەبری جیاکردنەوەی دەسەڵاتی حیزب لە حکومەت و دروستبوونی حکومەتێکی تەکنۆکرات و بە دامەزراوەیکردنی جومگەکانی دەسەڵات و بەرجەستەکردنی شەفافیەتی سیاسی و ئابوری و سەروەربوونی یاسا ، بونە بەشێک و شەریکی ڕاستەقینەی ھەنگاوەکانی پارتی و یەکێتی و ئارایشکردنی ئەو سیاسەتە شکستخواردووە دەکەن کە پایەکانی لەرزۆک بووە و متمانەی شەرعی لە دەستداوە .\nھەروەک چۆن بێ ئومێد بوونی خەڵک لە یەکێتی بزوتنەوەی گۆرانی لێ دروست بوو، دەنگە ناڕازییەکانی ھەناوی یەکێتی و پارتی و ئیسلامییەکانی یەکخست و گۆران بووە ھێزێکی کاریگەری جەماوەری بەڵام نەیتوانی یەکێتی تێپەڕێنێت و دیموکراسیتر لە یەکێتی و لە پارتی ئەدای سیاسی خۆی پێشکەش بکات ، لەم قۆناغەدا مێژوو جارێکی تر خۆی دوبارە دەکاتەوەو بێ ئومێد بوونی ئەو دەنگە ناڕازییانەی ھەناوی پارتی و یەکێتی و گۆرانیش نەوەی نوێی بەرھەم ھێنا وەکو ھێزێکی سیاسی خاوەن شەرعییەتی ھەڵبژاردن لە کوردستاندا.\nدوای ساڵێک لە دروستبوونی نەوەی نوێ ئەم حیزبەش بەدەردی یەکێتی و پارتی و گۆران لەوەڵامی کاردانەوەی کادرێکی حیزبەکەیاندا بەھەمان میکانیزم کەمێک جیاوازتر توخم ڕەگەزو خەسڵەتە ناشیرینەکانی پارتی و یەکێتی و گۆرانی وەکو ئامرازو پەرچەکردارێک بۆ لێدان لە ئەندام و لایەنگرو کادرێکی حیزبەکەیان زۆر نادیموکراسییانە ڕوبەڕووی دەبنەوە، لێدان لە کەرامەتی ئینسان و بریندارکردنی ئینسان چەکی دەستی پارتی و یەکێتی یە و دیاردەیەکی سیاسیی و پلان بۆ داڕێژراوە و لە پشتی بریندارکردنی کەرامەتی ئینسانەوە فشارێکی تری سیاسی ھەیە بۆ سەرکوتکردنی دەنگ و ڕەنگی جیاواز .\nکوردستان بەبێ گۆڕینی بونیادی عەقلی ئەم حیزبە کوردییانە پێشناکەوێت و لە دۆخێکی چەفبەستوودا دەمێنێتەوە ، لە چەپەوە بۆ راست لە عەلمانیەوە بۆ ئیسلامی لە ناسیۆنالیزمەوە بۆ دیموکراتخواز بونیادی فکری و ئایدۆلۆژی حیزبی کوردی یەک پێناسی بۆ ھەقیقەت بۆ دەستنیشانکردنی باش و خراپ ،ڕاست و ھەڵە ، جوان و ناشیرن ، شۆرشگیرو جاش ، دڵسۆزو خیانەتکار، ڕیکەوتن و ململانێ و دژایەتیکردن ھەیە ، ھەمووان ئاسایشی سیاسی و کۆمەڵایەتی لەناو ھەندەسەی دابەشکردنی ھەقیقەتەکانی خۆیاندا تەوزیف کردووەو بەشە جیاوازەکانی تری ھەقیقەت نابینن ، ئەمەش بیرۆکەیەکی مەترسیدارەو مەودایەک بۆ نوێبونەوەو پێداچونەوە بە خۆیاندا نابینن .\nبڵاوکراوەی پێشووپشکێک بچوک لە یادگارییەکانی ئەنفالی چوار\nبڵاوکراوەی نوێترپارتی داوای چارەسەرکردنی کێشەی نەجمەدین کەریم دەکات\nPosted on ئاب 6, 2019 0 862\nPosted on ئاب 15, 2019 0 291\nPosted on ئاب 20, 2019 ئاب 20, 2019 0 379\nPosted on ته‌مموز 26, 2019 ته‌مموز 26, 2019 0 669\nPosted on ته‌مموز 30, 2019 0 718


Diplomatic Magazine | ڕاوێژكارێكى كۆمارییه‌كان : سه‌رۆك تره‌مپ به‌رپرسانى باڵاى عێراق به مافیا ده‌زانێت\n" سه‌رۆك تره‌مپ ده‌ڵێت ده‌بێت نەوتى عێراق ببه‌ین بۆئەوەی قەرەبووی ئەو سەروەتە بکەینه‌وه کە لەعێراقدا سەرفمان کردووە"\nدیپلۆماتیك: تازەترین بڕیاری ئیدارەی ئەمریکا بەرامبەر ئێران ئەوەیە کە سوپای پاسدارانی خستە لیستی تیرۆرە وە، ئایە ئەم بڕیارە سەرەتایەک نییە بۆجەنگێکی گەورە؟\nزەردەشت بابان: بەڕاستی لەکاتی دانیشتنەکانی خۆماندا بەتایبەتی کۆمارییەکان زۆربەی کەس لێرە وە زۆربەی کەسانی واشنتن شیکەرەوەی سیاسی بەو چاوە سەیریدەکەن ئەمە هەنگاوێکە وەکو چۆن پێش ئەوە پەلاماری عێراق درا ئەمەش یەکێکە لەو هەنگاوانەی کەئیدارەی ئێستای سەرۆک ترامپ ئەینێت بۆئەوەی لەداهاتوودا خۆی حازر بکات بۆ کارێکی سەربازی، بەڕاستی من وەکو ئاگام لە کارەکان بێت، لەبەر ئەوەی من خۆم کاربەدەستی حکومەتم، وە بەشێکم لەو حیزبەم کەدێتە بەردەستم، لەم کاتەدا بەڕاستی پلانمان نیە کە لەئێران بدەین یان هێرش بکەینە سەریان، ئەمەش لەبەر چەند هۆیەک، با ئێمە شتێکمان بیر نەچێت کەباسی سیاسەتی دەرەوەی ئەمه‌ریکا دەکەین، سیاسەتی ئەمریکا ئاوێنەیەکە بۆ سیاسیەتی ناوخۆیی ئەمه‌ریکا، واتای هەرشتێک لەدەرەوەی ئەمریکا ڕوو بدات پێوویستە لەناوخۆ بریاری لەسەر بدرێ، ئەمڕۆ بەڕاستی خەڵکی ئێمە حازر نییە کە بچێتە جەنگێکەوە لەگەڵ ئێران هۆکارەکەشی ئەوەیە، جەنگێک بە پەلاماردانی عێراق بەشکسترین جەنگێک دائەنرێت لەمێژووی سیاسەتی دەرەوەی ئەمریکا، لەبەرئەوەی بەڕاستی ئەمڕۆ کەس ئەو ئارەزووەی نییە کە کە بچێت هەمان هەڵە دووبارە بکاتەوه.\nزەردەشت بابان : هەمیشە ئێران لەناوچەكەدا دژی بەرژەوەندییەكانی ئەمریكایە\nئێمە لەکۆبونەوەی خۆماندا باسی شتێکمان کرد بەڕاستی گرنگە ئێمە پلانمان هەیە پلانی سەربازی دانراوە کەهێرش بکرێتە سەر ئێران ئەگەر پێوست بکات چەند پلانێکمان هەیە، بەڵام چەند پرسیارێک دیتە بەردەمان ئەگەر ئێمە پەلاماری ئێران بدەین ڕژێمی ئێران بڕوخێنین ئەبێ چاوەڕێی چیبکەین کێ دەتوانێ تەمسیلی ئیران بکات، ئایە ئێمە کۆنتڕۆڵمان دوای دەبێتەوە بەسەر ئێراندا، ئایە ئێمە دەتوانین سێ شەڕ بەرێوەبەرین یەكێک لەئەڤغانستان‌و یەکێک لە ئێران و یەکێک لە عێراق و وە ئێستاش لەسوریا کەئیستا دراوسێن و هاوسنورن بە یەکەوە، باشە ئێمە کەسێکمان هەیە کە دوای ڕژێمی ئێران بیخەینە ئەو جێگایە هەتاکو حەلێک ئەدۆزینەوە، بەڕاستی هەموو ئەم پرسیارانە جوابەکەی نێگەتیڤە، ئێمە بەتەماین لاوازی بکەین بە ئابوری وەخۆیی لەناوەوە وردە وردە بڕوخێت‌و یان کاتێکمان هەبێ تاکو بەدیلێکی بۆدائەنێنن.\nدیپلۆماتیك: بەرپرسی سوپای پاسداران لەلێدوانێکی دەڵێت ئەگەر ئەمریکا ئەو بڕیارە جێبەجێبکات سەبارەت بە سوپای پاسداران ئەوا هێزەکانیان لەڕۆژهەڵاتی ناوەڕاست ئارامی بەخۆیانەوە نابیننن، ئایە بەپێی ئەم قسەیە بێ بەرژەوەندەییەکانی ئەمریکا ناکەوێتە مەترسییەوە؟\nزەردەشت بابان: ئێمە دائیمەن بەرژەوەندیمان لەخۆرهەڵاتی ناوەڕاست لەمەترسیدابووە، هه‌میشه ئێران ئیشیکردووە لەدژی بەرژەوەندییەکانی ئەمه‌ریکا، ئێمە کاتێک پاسدار نەخرابووە لیستی تیرۆر کەمپێکی مارێنزی لەلوبنان تەقانەوە بەیارمەتی حیزبوللە (٢٧٥)کەسی ئەمەریکی تێداشەهید بوو، ئێمە خۆ پاسدارمان نەخستبووه لیستی تیرۆر، لەکینیا یارمەتی ئەوانەییدا کەسەفارەتی ئەمریکا بتەقێنەوە چەند کەسیکی تێدا شەهید بێ، کەوابو ئێمە دائیمەن بەرژەوەندیمان لە خەتەر بووە، بەڵام ئێستا کاتی ئەوە هاتوەکە بیانخەینە سەر تیرۆریست، خستنی پاسدار بۆسەر تیرۆریست لەسیاسەتی دەرەوەو ناوخۆی ئەمریکا، ئەمریکا کۆمەڵێک کاری گەورەی هەیە، پاشان ئێران دائیمەن بەوە ناسراوە کە خۆیان توڕە دەکەن هەڕەشە لەمو لەو دەکەن، بەڵام هیچكات هەڕەشەکانیان هیچ جێگە ناگرێ، ئەگەر شتیان پێبکرایە بەرامبەر ئەمریکا زووتر دەیان کرد، لەناوچەکە.\nزەردەشت بابان : عێراق هاوپەیمانی ئەمریكا نەبوە، عێراق وڵاتی شكستە\nدیپلۆماتیك: لەئیستادا ئێران هەژموونی زۆر زیادیکردوە لەعێراق خوێندنەوەی ئەمریکا چۆنە بۆ عێراق، ئایە وەک بەشێک لە هاوپەیمانەکانی حسێبی دەکات یاخود بەپێچەوانەوە؟\nزەردەشت بابان: نەخێر عێراق هاوپەیمانی ئەمه‌ریکا نەبووە وەکاتێک باسی وشەی عێراق دەکرێ وشەیەکی تردێ بەدوایدا پێی دەوترێ وڵاتی شکست، قەت عێراق سەیر نەکراوە وەک هاوپەیمانی ئەمەریکا قەت عێراق لەلیستی ئەمریکا نەبووە، عێراق ناوی نابردرێ وەک عێراق، بەڵکو بە وڵاتی شکست ناوئەبرێ بەتایبەتی کاتێک سەرۆک ترامپ کە باسی حکومەتی عێراقی دەکرد قەت نەیئەوت حکومەتی عێراق وە ئەمڕۆش وا ناڵێت بەڵکو ناوی دەبات بە مافیاکانی عێراق لەدانیشتنی خۆماندا چەندەهاجار وتوێتی‌و دەڵێت مافیاکانی عێراق، ئێمە حەقە بەڕاستی نەوتەکەیان بەرین و بۆئەوەی قەرەبووی ئەو سەروەتە بکەینه‌وه کە لەعێراقدا سەرفمان کردووە، وەسەردانیکردنەکەی سەرۆک ترامپ بۆعێراق تەسبیتی ئەمە دەکات، ئەگەر عێراق هاپەیمانی ئەمریکا بوایە تەنانەت هاوڕێی ئێمەش بوایە وەکو وڵاتەکانیتری داوسێی، هەڵبەتە سەرۆک ترامپ چاوی بەیەكێک لە بەدەسەڵاتدارەکانی عێراق دەکەوت، بەکەسیشیانی نەوت وەهیچ وجودێکی نەسیاسی، نەئابوری، نەسەربازی بۆعێراق دانەنا کەهات بۆعێراق، کەوابوو عێراق نە لەڕاداری ئەمریکا دائەنرێ نەبە هاوڕێی دائەنرێ، نە بەهاوپەیمان دائەنرێ نە بەهاوبەشی بەرژەوەندیەکانی عێراقیش دائەنرێ، ئێمە تەنها عێراق بۆ خاک بەکار دەهێنین ئێمە چەندجار لەچاوپێکەوتنەکانی سەر تەلەفیزۆنەکانیش ئەمه‌م وتوو کەعێراق بەکار دەهێنین وەکو بنکەیەک بۆ پاراستنی بەرژەوەندیەکانمان ناوچەکەدا.\nدیپلۆماتیك: لەماوەی ڕابردو ئێران هەوڵی ئەوەی ئەدا کە هیلالێکی شیعی دروست بکات ئایە ئیدارەی ئەمریکا تاچەند سەرکەتوو بووە لەڕێگریکردن لەو هیلالە شیعیەی کە کەئێران بەتەمایەتی؟\nزەردەشت بابان: ئەوهیلالە شیعیەکی کە بابڵێن زۆربەی ڕۆژنامەکان باسیان دەکرد بەڕاستی لە ئەمریکا ئەو گرنگییەی پێنادرێ، دواتر ئەمه‌ریکا پابەندە بە زیاتر ئەو جسرە زە مینیەیە کەئێران بەتەمایەتی کە لەتاران و بەغدادو، دیمەشق و لوبنان ببەستێتەوە بەیەک، وە بەڕاستی هیلالە شیعییەکە لەسیاسەتی دەرەوەی ئەمریکا ئەوگرنگییەی پێناردێ وەکو ئەوەی ئەو پردە زەمینەیە چونکە ئەو پردە زەمینەی کەئێران بەتەمایە دروستیبکات‌و تاران بەغدادو دیمەشق و بەریروت ببه‌ستێتەوە بەیەکەوە، دەبێتە مەترسیەکی زۆر سەرەکی بۆ بەرژەوەندییەکانی ئەمه‌ریکا لەناچەکەدا، وە بەرژەوەندیەکانی ئیسرائیل، ئێمە کەبڕیارماندا هێزی ئەمه‌ریکا بێڵینەوە لەسوریا لە دووسەد کەسەوە کردمان بە چوارسەدو کردمان بە هەزار کەس لەبەینی سوریاو ئەردەن، تەنها بۆئەو مەبەستە هێنابوومان کەو پردە زەمینەیە بشکێنن، ئێران نەئەتوانێ ئه‌و پردە زەمینییەکە دروستبکات، نە هیلالی شیعیەکەی كه باس دەکرێ، چونکە ئابوورییەن وا دائەڕزێت، وەهەر ولاتێک ئەوە قانونێکی ئاڵتونییە لەسیاسەتی دەرەوەدا ولات ناتوانێی چالاک بێ لەدەرەوە یاخود کاریگەرەی سیاسی هەبێ ئەگەر ئابوورییەکەی باش نەبێت، ئابوری ئێران ئەمرۆ له داتەپینایەو لەئاستێکی زۆر خراپدایە‌و وخراپتیرش دەبێ، لەبەرئەوە ئابوورییان بەرەو خراپ دەڕوات کەپارەش نەبوو بەڕاستی زۆر زەحمەتە تۆ بتوانی چالاکییەکان ببەی بەڕێوە.\nدیپلۆماتیك: لەدوای ئەوەی ئەمه‌ریکا بڕیاریدا کە بەرزاییەکانی جۆلان وەک بەشێک لە ئیسرائیل بناسێنێ، وە لەدوای ئەمبڕیارەش کاردانەوەی وڵاتانی عەرەبی‌و یەکێتی ئەوروپاى لێکەوتەوەو دژی ئەم بڕیارەبوون، بەرژەوەندی ئەمریکا چی بوو لەم بڕیارەی؟\nزەردەشت بابان: بەڕەئی من هۆکاری یەکەم سەرۆک ترامپ ویستی ئەوشتە بکات نەتانیاهۆ بۆئەوەی جارێکیتر لە هەڵبژادنەکاندا دەربچێتەوە، چونکە بەڕاستی ناتانیاهۆ توشی چەند کێشەیەکی یاسایی بووە لەئیسرائیل کەتۆمەت بۆئەوە کراوە کە هەندێک پارەی بۆ مەسەلەی گەندەڵی وەرگرتووە بەڕەئی من مەسەلەی جۆڵان گەورەترین موستەفید لێی حکومەتی ئیسرائیله وەکو وڵات، به‌ڵام مه‌به‌ست هەڵبژادنەوەی ناتانیاهۆیه لەهەڵبژاردنەکەدا، دوو ئەمڕۆ ئیسرائیل ئەتوانێ بەشێوەیەکی یاسایی هەموو هێزێکی سەربازی بەکار بهێنێ لەجۆڵان به‌تایبه‌ت بۆ ڕێگریكردنى ئه‌و ساروخه ئێرانییانه‌ى كه له لوبنانه‌وه دژ به ئیسرائیل به‌كار ده‌هێنرێت.\nدیپلۆماتیك: لەدوای کۆتایی هاتنی شەڕی تیرۆرستی داعش لەسوریا، ئایندەی کوردەکانی ڕۆژئاوا چی لێی بەسەردێ؟\nزەردەشت بابان: بەڕاستی ئەوە پرسیارێکە زۆر جارباس دەکرێ، بەداخەوە هەندێک جارشت دەخوێنمەوە لەمیدیاکان، باسی کۆمەڵێک شت دەکرێ لەکوردستان هیچی وجودی نیە، من هیوادارم خەڵک لەڕێگای ئەم چاوپێکەوتنەوە ڕاستییەکان بزانێ، بەڕاستی هیچ داهاتوویەک بۆکورد دانەنراوە لەسوریا لەغەیری ئەوەی کەکورد بەشێک بێ لە سوریا، وە بەڕاستی هیچ پلانێک وەهیچ ستراتیجیەتێک نە بۆکەس نەبۆ کورد له سوریا، هەموو کەسیک لەئەمەریکادا ئەزانێ ئەگەر کوردەکانی ڕۆژئاوا نەبوونایە ئەبوایە ئەمه‌ریکا سەربازێکی زۆری بهێنایە‌و مه‌ژغوڵبوایە بەشەڕی داعشەوە، بەڵام کوردەکانی ڕۆژئاوا توانیان بەشێوەیەکی سەربازی ئەوناوچانە لەسوریا پاکبكەنەوە، ئەگەر ئێمە سەیری بکەین لەسەدا سیی خاکی سوریا بەدەست کوردەکانەوەیە لەڕۆژهەڵاتی فوراتەوە.\nبەڵام ڕاستی تاکو ئێستا پلانێکیان دانەناوە ستراتیجەتێکیان دانەناوە دوای شەڕی داعش ئایە چارە نوسی کورد چی دەبێ، چارەنوسی کورد لەده‌وری سوریا دەبێ، بەڕاستی ئێستا لەواشتنت کەس باسی ناکات دەڵێن ئێمە نامانەوێ حکومەتی سوریا دابەش ببێت، بۆ کورد واباشترە لەداهاتوودا لەگەڵ حکومەتی تازەی سوریادا دانیشێت‌و گفتوگۆ بکات، تەنها ئەمڕۆ بەڕاستی ئیدارەی ئەمریکا کوتۆتە ژێر زەختێکی زۆرەوە لەلایەن کۆمارییەکانەوە، وە لەلایەن هەندێک لەدیموکراتەکانەوە وەلەلایەن پنتاگۆنەوە بۆئەوه‌ی بمێنێتەوەو پارێزگاری لەکوردەکان بکات، بەڵام زۆربەڕاشکاوی ئەوە دەڵێم بەڕاستی سەرۆک ترامپ نەئەزانێ کورد چییە نەئەزانی جیاوازی چییە لەبەینی کوردی ڕۆژئاواو کوردی ڕۆژهه‌ڵاتدا وەچی پێوویستە بۆکوردی ڕۆژئاوا بکرێ، ئەمە حەقیقەته، ئه‌و یەکشتی لا گرنگە کشانەوەی سەربازەکانی ئەمه‌ریکا لەسوریا کەئیستا لەژێر زەختدا ئەو سەربازە ئەمه‌ریکیانەی لەوێ هێشتۆتەوە. بەڵام لەپنتانگۆنەوە زەختێکی گەورە هەیە دەڵێن دەبێ ئێمە بەوەفابین بۆکوردەکان‌و وەیارمەتیان بدەین، وە نەهێڵین بکەونە ژێر دەسەڵاتی تورکیا، لەئیستادا یەکپلان هەیە، ئەویش توشی هێرشکردنه سه‌ر نەبن لەلایەن تورکیاوه، ده‌نا هیچ پلانێکی نەتازە نە کۆن نییە.\nدیپلۆماسیەتی كوردی شكستی هێناوە و نەیتوانیوە پەیامی دەوڵەتی كوردی بگەیەنێتە دەرەوە\nدیپلۆماتیك: زیاتر لە نیو سەدەیە ئەمەریکا پەیامی یەک پارچەیی خاکی عێراق بە کورد دەدات، بەبڕوای ئێوە بۆچی ئەمەریکا لەگەڵ سەربەخۆیی کوردا نییە؟\nزەردەشت بابان: ئەوە چەند هۆیەکی هەیە، هەندێک پەیوەندی هەیە بەنێوخۆی ئەمه‌ریکاوە هەندێکیتر پەیوەندی به‌وه‌وه هه‌یه كه دیبلۆماسیەتی کورد شکستی هێناوە، نەیتوانیوە پەیامی دەوڵەتی کوردی بگەیەنێتە دنیای دەرەوە، پیشوترنووسیومە کە بۆچی کورد لەسیاسەتی دەرەوە شکست دەهێنێ، لەبەر ئەوەی سیاسەتی دەرەوەی کورد بەڕاستی لە کلتوری سیاسی ئەمریکاو دەرەوە تێناگات، زۆر زەحمەتە بتوانی پەیامەکەت بگه‌یه‌نێت، چونکە کلتوری سیاسی تێنەگەی زۆر زەحمەتە بتوانی بێی بۆدەرەوە و پەیامەکەت بگەیەنی، زۆر زەحمەتە ئەم جیلەى ئێستا کەلەکوردستان هەیە بتوانێ لەکلتوری سیاسیەتی دەرەوە تێبگەن.\nلەبەر ئەوە ئەمڕۆ سەدەی ٢١، سیاسەت بە شێوەیەکی جیاوازدەکرێ وە پێوستی بەعەقڵەتێکی جیاوازهەیە، وەهەندێک هۆکاری جیپۆڵۆتیکی هەیە لەناچەکەدا بەڵام شتێکتبیرنەچێت ئەو وڵاتانەی کەداوای سەربەخۆییان کردووە ئیستا بوون بەسەربەخۆ، هەمان گرفتی جیبۆڵۆتیکیان هەبووە کەداوسێکانیان نەیاویستوە ببێ بەدەوڵەت، لەگەڵ ئەوەشدا بوون به ده‌وڵه‌ت، لەبەرئەوەی خەڵکیان هەبووە لەکلتوری سیاسەتدا لەدەرەوە تیگەیشتوون‌و توانیویانە پەیامەکە بگەیه‌نن، کەوابوو هۆکارەکەی شکستی سیاسەتی دەرەوەی کوردەو تێنەگەیشتنیه‌تی لەسیاسەتی دەرەوەی ئەمریکاو ئەوروپا.


ژیانی ئیمە ژیانی سیزیفە، ژیانی خەڵكی عێراق پڕیەتی لە بێبایەخی و پوچگەرایی و هیچ شتێكی شایستەی لەخۆ نەگرتووە، هیچ ئاسۆیی روون لەبەرچاوماندا نیە، كاردانەوەكان هەمیشە خراپن، بەتایبەتی لەو هەموو كێشەو نەهامەتیانەی لە هەموو لایەكەوە بەرۆكی گرتووین، ئەو هەموو ئاگرەی لە چواردەورمان كراونەتەوە، بڵێی قەدەری ئەم گەلە بێت وا ئێمە بووینەتە سیزیف و حكومەتیش خواوەندی گریك؟ وا رۆڵ و ژیانی هاوڵاتیانی ئێمە (لابەلایی و ناسەرەكییە) و بەردەوامیش لەعنەتی سیزیفمان بە كۆڵەوەیە؟ بەردێكی تریش هەیە كە بووەتە هۆی ئازادبوونی مرۆڤێك لە دەستی ستەم و سەركەشی و ملهوڕیی و پەرستن، ئەویش بەردەكەی (بیلالی حەبەشی)یە، ئەو بیلالەی لە ئاوارەیی و بێكەسیدا ئاینی ئیسلامی قبوڵكرد، بیلال كۆیلەیەكی ڕەشپێست بوو، كۆیلەی یەكێك لە دەسەڵاتدارە پارەدارەكانی قوڕەیش بوو بەناوی (ئومەیە)، كاتێك ئومەیە بە موسڵمان بوونی –نهێنی- بیلالی زانی، ویستی پەشیمانی بكاتەوە لە ئیسلام و بیگەڕێنێتەوە بۆ بتپەرستی، بیلال داوای ئومەیەی رەتكردەوەو ئەوەش بووە هۆی ئەوەی بیلال بچێتە ژێرباری ئەشكەنجەو ئازارێكی زۆرەوە، دوای ئەوەی هیچ سزایەك ڕۆڵی نەبوو بۆ گەڕانەوەی بیلال ، دواجار ئومەیە بڕیاریدا بە دانانی بیلال لەسەر زەوی لماویی و گەرمی بیابان و دانانی بەردێكی گەورە لە سەرسنگی، سەرەڕای تەنگی هەناسەو گەرمی ناوچەكەو ئازارێكی زۆر بۆ سەر سنگی بەڵام ئەو هەر (احد –احد)ی دەگوت، بە وتنی ئەو وشەیەش دەسەڵاتی قوڕەیشیەكانی هێنابوویە لەرزە.\nلەهەناوی سیستەمی پڕلە ستەم و بێدادی قوڕەیش دا سەر سوڕمانێكی گەورە هاتبووە كایەوە لە ئیمانی ئەو كۆیلە ڕەش و بێكەس و كارە بە موحەمەد پێغەمبەر(د.خ) ، دەیتوانی لەبەرامبەر ئەو هەموو هەڕەشەو ئازارەدا خۆی بگرێت و پارێزگاری لە بیروباوەڕەكەی بكات، بەم كارە ئەو كۆیلەیە توانی شكۆی ئومەیە و دەسەڵاتدارانی دیكەی قوڕەیش بشكێنێت، دوای بێئومێدی تەواوی ئومەیە لەگەڕاندنەوەی كۆیلەكەی بڕیاری دا بیفرۆشێت، یان بیگۆڕێتەوە بە كۆیلەیەكی دیكە، یەكێك لە هاوەڵان بڕیاری كڕینی دا –گەر هەڵە نەبم- ئەبوبەكری سدیق بوو، كڕینی ئەو كۆیلەیە لە ئومەیە مانای پێبەخشینی ئازادی بوو، بەو خۆگری و بەردەوامیەی بیلال توانی ئازادی خۆی دەستەبەر بكات و لە هەمان كاتیشدا شكۆو دڕكی ستەمكاریی تێكبشكێنێت. ئەگەر گەلیش بەداوی ژیانی خۆیەوە بێت ئەوا (دەبێت بە گژ قەدەریی خۆیدا بچێتەوە)، بەڵام پێدەچێت گەلانی عێراق زۆر دووربن لەم گوتەیەوە، ئیرادەو ورەیەك نیە بەرگەی ئازاری (بەرد)ەكەی بیلال بگرێت، قورساییەكانی ئەو بەردە ئاماژەن بۆ دەركەوتنی سەرەتاكانی سەربەخۆیی و ئازادیی، بەرگەگرتنیش واتە باوەڕو ئیمان بە شتێك كە لە پێناویدا خەبات بكەیت، بەداخەوە هەموو ئاماژەكان بەرەو سیزیفی دەچن، هەربۆیە ژێردەستەیی و تەواو نەبوونی سزاكان و دووبارە كردنەوەی ژێر دەستەیی بەردەوامە، مرۆڤ تا بەو شێوەیەبێت بێدەنگ و ملكەچ و گوێڕایەڵ بێت و لە پێداچەقاندنی دڕك و داڵدا بێدەنگی هەڵبژێرێت و هاوار نەكات دیل و ژێردەستەیی زیاتر هیچی تری لێ چاوەڕێ ناكرێت، ئەمە هەر ئەوەیە كە پسپۆڕانی دەرونی ناویان ناوە (العجز التلقینی - خۆبه‌ده‌سته‌وه‌دانی فێركراو) كە لە ئەنجامی سیاسەتی حكومەتەكان و چەندین ساڵی فەرمانڕەواییان هاتوەتە كایەوە كە ئیرادەو ئیمان و قەناعەتەكانی لێوەرگیراوەتەوە، خەڵكیان كردوەتە خەڵكێكی بێدەسەڵات، خەڵكێك توانای گۆڕانكاریی تیایدا مردووە، رازییە بە تەسلیم بوون و ئەواقیعەی كە دێتە پێشەوە بۆی و خۆی گیرۆدەی وەهم و خەیاڵپڵاوی كردووە كە پێی وایە هەموو شتەكان لەچارەی نوسراوەو هەرواش دەمێنێتەوە تا مردن، هەربۆیە كاتێك بیر لەو بابەتە دەكەمەوە یەكسەر دەكەومەوە بیری ئەو وتەیەی كە دەڵێت: (فیرعەون و ئیمبراتۆرەكان بۆیە خۆیان وەك خودا ناساند، چوون دەیانبینی گەلێكیان لەبەردەستدایە خزمەتیان دەكەن و بیریش ناكەنەوە)..\n36 جار خوێندراوه‌ته‌وه | Sunday, July 7, 2019


رەھەندەکانی پەرەپێدان‌و خزمەتگوزاری لە دروشمەکانی بانگەشەی ھەڵبژاردندا\nھاوکات لەگەڵ بانگەشەی ھەڵبژاردندا، روپێوێکی دیمۆگرافیی گرنگ لە ھەرێمی کوردستان بڵاوکرایەوە کە بەھاوکاریی وەزارەتی پلان دانانی ھەرێمی کوردستان و ئاژانسی نێودەوڵەتیی کۆچ و سندوقی دانیشتوانی سەر بە نەتەوە یەکگرتووەکان ئەنجام دراوە. مایەی تێڕامانە کە ئەنجامەکانی روپێوەکە تا ئەندازەیەکی زۆر ھاوجوتن لەگەڵ ناوەڕۆکی دروشمە سەرەکییەکەی بانگەشە ھەڵبژاردنی یەکێتیی نیشتمانیی کوردستان کە زۆرتر جەخت دەکاتە سەر سێ چەمکەکەی ئارامی، ھەلی کار‌و خزمەت، بەکردەوە، کابینەی داھاتوی حکومەتی ھەرێمی کوردستان دەتوانێ داتاکانی روپێوەکە بکاتە نەخشە رێگایەک بۆ سیاسەتی پەرەپێدانی چوار ساڵی داھاتوو.\nئەنجامە بڵاوکراوەکان تا رادەیەکی زر ئومێد بەخشن، بەرەچاوکردنی ئەوەی کە رەوشەکە پێویستی بە کارکردنێکی زۆرترە بۆ سەقامگیرکردنی ناوەڕۆکی ئومێد بەخشییەکە و ھەروەھا بەڕەچاوکردنی ئەوەی کە رەوشەکە پێویستی بە گۆڕینی تەواوی سیاسەتە پەیڕەوکراوەکانە، ھەروەک پێویستی بە ستراتیجێکی تازەیە بۆ رایی کردنی پرسەکانی خزمەتگوزاری و رێکخستنی کۆمەڵایەتی و چاککردنی بارودۆخی ھێزە کارکەرەکان. گرنگترین خاڵی ئەنجامە راگەیەندراوەکان نیشانی دەدا کە چینی ناوەڕاست لە ھەرێمی کوردستان توانای ھەڵسانەوەی ھەیە ئەگەر حکومەت بتوانێ ستراتیجێکی باشتر پیادە بکات و بە فێڕۆدانی داھاتی گشتی کەم بکاتەوەو بنەمایەکی باش بۆ ئابورییەکی سەقامگیری بەرھەمھێن-خزمەتگوزار دابمەزرێنێ.\nبەپێی ئەنجامە راگەیەندراوەکان ھێزێکی کاری بەتوانا ھەیە، بەڵام ئەم توانایە لەبەر کەموکوڕیی سیستمی پەیڕەوکراو سودی لێ وەرنەگیراوەو بەگەڕ نەخراوە. بەھۆی ئەمەوە رێژەی بێکاری لەنێوان لاواندا بە بەرزی ماوەتەوە. ئامانجەکان نیشانی دەدەن کە زیاتر لە سەدا ٤٠ی دانیشتوانی ھەرێم لەوانەی کە تەمەنیان کەوتۆتە نێوان ١٥ی ٦٤ ساڵ بەشێکی چالاکی ھێزی کار پێکدێنن، لەوانە نیوەیان لە کەرتی گشتیدا کار دەکەن.بەڵام لەھەمان کاتدا ئەنجامەکان دەریانخستووە کە نزیکەی ٢٠%ی لاوان لەوانەی کە تەمەنیان کەوتۆتە نێوان ١٨-٣٤ ساڵ ھیوای چنگ کەوتنی کاریان لەدەستداوە. ئەم رێژەیەش رێژەیەکی گەورەیە و پێویستی بە چارەسەری خێرایە.\nھەروەھا ئەنجامەکان دەریانخستووە کە داھاتی مانگانەی ٨٧%ی خێزانەکان لە ٨٥٠ دۆلار کەمترە. ئەمەش بەم مانایە دێت کە یەکێ لە گرنگترین ئەرکەکانی کابینەی داھاتوو ، کارکردنە بۆ بەرزکردنەوەی ئەو داھاتە لەساڵی یەکەمیدا بۆ لانی کەم ١٢٠٠ دۆلار‌و لەساڵی دووەمیدا بۆ ٢٠٠٠ دۆلار، کە ئەمەش بەپلانی رێکوپێک و جێبەجێ کردنی چاکسازیی ریشەیی‌و پشتگیری کردنی ئابوریی پیشەسازی، کارێکی قورس نابێ.\nھەروەھا ئەنجامەکان نیشانیان داوە کە نێونجی قەوارەی خێزان لە ھەرێم پێنج کەسە. دەشێ ئەم نێونجە بە بەراورد لەگەڵ توانای ئابوریی ھەرێم‌و بەرزیی پێداویستییەکانی ژیانی مۆدێرن، پێویستی بە کەمکردنەوە بێ بۆ چوار کەس. بۆیە لە قۆناغی داھاتوودا ئەرکە لەسەر حکومەت کە ھانا بۆ میکانیزمە ھەمەجۆرەکانی ھۆشیارکردنەوە با بۆ رونکردنەوەی تێڕوانینی خۆی لەم بارەیەوە. ئەمەش خۆی لەخۆیدا بەشێکی گرنگی سیاسەتی رێکخستنی کۆمەڵایەتی دەبێ. بەپێی ئەنجامە راگەیەندراوەکان زۆبەی خێزانەکانی ھەرێم خانوی خۆیان ھەیەو گوزەرانێکی گونجاویان ھەیەو لەماڵەکانیاندا ئامێرە پێویستەکان‌و ئاوی پاک بۆ خواردنەوەو کارەبایان ھەیە.\nبەڵام لەدەرەوەی ئەنجامە راگەیەندراوەکان، ئەمە بەس نیە بۆ ھەڵسەنگاندنی گوزەرانی خێزانەکان. بەکردەوە ، پێویستە لەسەر حکومەت پلانێکی ستراتیجیی بۆ کەمکردنەوەی ھەژاری لە قۆناغی یەکەمدا‌و بۆ نەھێشتنی ھەژاری لە قۆناغی دووەمدا دابنێ و ئاستی گوزەرانی خێزانە کەمدەرامەتەکان بەرز بکاتەوە.\nدروشمی»ئارامی، ھەلی کار، خزمەت» کە یەکێتیی نیشتمانیی کوردستان لەم بانگەشەیەی ھەڵبژاردن بەرزی کردۆتەوە، زۆرتر لەگەڵ چەمکی پەرەپێدانی بەردەوامدا دەسازێ و لە خەم‌و ئارەزووەکانی ھاووڵاتیانەوە نزیکترە. پەیامی دروشمەکەی بانگەشەی یەکێتی ئەوەیە کە سەروەری و سەربڵندیی نیشتمان بە زۆریی ژمارەی سەرباز‌و تفەنگ و تانک یێوانە ناکرێ، بەڵکو بەزۆریی ژمارەی ھاووڵاتیانی بەختەوەر‌و کارکەر‌و بەرھەمێن‌و داھێنەر پێوانە دەکرێ، چونکە لەگەڵ بوونی بوونی ھەژاری و بێکاریدا، لەگەڵ بوونی برسێتی و کەمدەرامەتیدا، نیشتمان ھیچ مانایەکی نامێنێ. نیشتمان بە سەروەری و کارکردن و بەرھەم ھێنان و خۆشگوزەرانییەوە نیشتمانە، نەک بە ھەر شتێکی تر.


له تابلۆكانی سه‌ربه‌ست عەبدولڕەحمان – Knwe.org\nسەرەکی » هەمەڕەنگ » له تابلۆكانی سه‌ربه‌ست عەبدولڕەحمان\nچلوره فرۆش/ 70×50سم كانڤاس\nچه‌ند كارگه‌یه‌كی چلوره هه‌بوون له شاردا چلوره‌و ئه‌سكیمۆیان دروست ئه‌كرد (كارگه‌ی شه‌هلاو كارگه‌ی ئه‌رخه‌وان) هه‌ریه‌كه بۆ خستنه بازاڕی به‌رهه‌مه‌كانیان ژماره‌یه‌ك ته‌رمۆسیان هه‌بوو ده‌یاندا به‌و مناڵ و هه‌رزه‌كارانه‌ی چلوره‌یان بۆ بفرۆشتنایه ناوی ته‌رمۆسەكه شوشه‌بوو. گه‌ر زه‌برێكی به‌ر بكه‌وتایه ده‌شكا.\nبۆئه‌وه‌ی ته‌رمۆس بده‌ن به كه‌سێك ده‌بوو باوك یان دایكی مناڵه‌كه بچوونایه‌ته كارگه‌كه و بناسرانایه‌و هه‌ویه‌یه‌كیان وه‌ك بارمته دانایه.\nچلوره به ده‌فلس شیرو شه‌كر بوو كاغه‌زی تێپێچرابوو، ئه‌سكیمۆ ره‌نگ و شه‌كراوی به‌ستوو بوو به پێنج فلس، چلوره بە ده فلسییه‌ك كه‌رت ده‌كرا، زۆربه‌ی مناڵ له‌تێك چلوره‌یان به پێنج فلس ده‌كڕی و هه‌وڵیانده‌دا لای داره‌كه‌یان به‌ركه‌وێت.\nگه‌ر چلوره فرۆش بكه‌وتایه و ته‌رمۆسه‌كه‌ی بشكایه، ناچار سه‌ری ته‌رمۆسه‌كه‌ی ئه‌گرت به‌ده‌ستییه‌وه ئه‌گه‌ڕا له ناو خه‌ڵكا به‌ڵكو خێری پێبكه‌ن تا پاره‌ی ته‌رمۆسه‌كه په‌یدا بكات. هه‌ربۆیه مناڵی چلوره فرۆش له دووره‌وه ده‌یڕوانییه یاری تۆپێن و ئاگره سووره و ئاشه به‌ته‌نوره.


زه‌واهیری هانی جه‌زائیریـیه‌کان بۆ ڕاپه‌ڕین ده‌دات\nڕابه‌ری تۆڕی ئه‌لقاعیده داوای له هاوڵاتیانی جه‌زائیری کردووه هاوشێوه‌ی وڵاتانی دیکه‌ی خۆرهه‌ڵاتی ناوه‌راست جێی پێی ئه‌وان هه‌ڵگرن و هه‌ره‌س به حکومه‌ته‌که‌تان بێنن و هاوکات هانی هاوڵاتیانی لیبی ده‌دات ده‌ڵه‌تێکی ئیسلامی دابمه‌زرێنن.\nله په‌یامێـکی ڤیدیۆیـیدا که ئه‌مڕۆ چوارشه‌ممه له ماڵپه‌ڕێـکی ئیسلامیه‌کاندا بڵاوکراوه‌یه‌وه ئه‌یمه‌ن ئه‌لزه‌واهیری به هاوڵاتیانی جه‌زائیری گوت چاو له تونس و لیبیا که چۆن له‌وێ به راپه‌ڕینی جه‌ماوه‌ری له ئه‌مساڵدا ده‌سه‌ڵاتدارانی وڵاته‌کانیان لادا.\nهه‌روه‌ها له‌و په‌یامه 13 خوله‌کیه‌دا،ئه‌مه‌ن ئه‌لزه‌واهیری ئاگاهی ده‌داته لیبیـیه‌کان و داوایان لێده‌کات له پیلانی خۆرئاوا وریا و هوشیار بن، ناوبراو ئیدعای ئه‌وه‌ش ده‌کات که هاوپه‌یمانی ناتۆ هاوڵاتیانی لیبی به زۆر ناچارده‌کات ده‌ست به‌رداری بڕوای ئاینی ئیسلامی بن.\nهه‌روه‌ها ڕابه‌ری ئه‌لقاعیده ئه‌یمه‌ن ئه‌لزه‌واهیری به‌ره‌چه‌ڵه‌ک میسری ستایشی ئه‌و هێرشه‌ی مانگی هه‌شت ده‌کات ئه‌وه‌ی تیایدا میلیتانه‌کان له نیمچه دورگه‌ی سیناوه دزه‌یان کرده نێو خاکی ئیسرائیله‌وه و به‌لای که‌م 8 ئیسرائیلیان کوشت.\nئه‌وه‌ی شایانی باسه له په‌یامه‌که‌ی مانگی حه‌وتیدا، ئه‌یمه‌ن ئه‌لزه‌واهیری هاوسۆزی خۆی بۆ بزوتنه‌وه‌ی دیموکراتخوازی سوری ده‌ربڕی و هاوکات هانی خۆپیشانده‌رانی سوری ده‌دا خۆپـیشاندانه‌کانی دژ به حکومه‌ته‌که‌ی به‌شار ئه‌سه‌د ، ئاڕاسته‌ی وڵاته یه‌کگرتووه‌کانی ئه‌مه‌ریکا و ئیسرائیل بکه‌ن .\nئه‌وه‌ی جێی ئاماژه‌یه به‌ڵگه‌یه‌کی که‌می کاریگه‌ری و ده‌سه‌ڵاتی قاعیده له گۆڕێدایه له راپه‌رینه‌کانی به‌هاری عه‌ره‌بی ئه‌وه‌ی به‌شی زۆری باکوری ئه‌فریقا و هه‌روه‌ها خۆرهه‌ڵاتی ناوه‌ڕاستی ئه‌مساڵدا گرته‌وه.


ھۆکاری گرتنەوەی ئاوی زێی بچووک چییه؟\nھەفتەیەک تێپەڕ دەبێت بەسەر گرتنەوەی لقی سەرەکی ئاوی ڕووباری ھاتوو بۆ زێ ی بچووک ئەو ڕووبارەی کە بۆتە سەرچاوەی ئاوی خواردنەوەی نزیکەی ٨٠ ھەزار کەس لە دانیشتوانی قەزای پشدەر ( قەڵادزێ ) بەھۆی پڕۆژەی ئاوی خاس، وە لە سەر ئەم ڕووبارە بە دەیان کارگەی دەرھێنان و پوختە کردنی چەوو لم و پڕۆژەی بەخێو کردنی ماسی و زەویەکی زۆری کشتوکاڵی سنورەکە پشتان بە ئاوی ئەم ڕووبارە بەستوە .\nھۆکاری گرتنەوەی ئاوی ئەم ڕووبارە چیە ؟\nوەزیری کشتوکاڵ و سەرچاوە ئاوییەکانی حکومەتی ھەرێم عبدول ستار مەجید لە کۆنگرەیەکی ڕۆژنامەوانی دا لە کاتی سەردانی کردنی پڕۆژەی ئاوی خواردنەوەی خاس لە قەڵادزێ لە دوای گرتنەوەی ئاوەکە لە لایەن وڵاتی ئێرانەوە دەڵێت گرتنەوەی ئەم ڕووبارە بەشتێکی سیاسی دەزانین ، وە ھەوڵەکانیشمان چڕکردۆتەوە بۆ ئەوەی ھەرچی زووە ئەم گرفتە چارەسەر بکەین وە لەم بارەیەوە لەگەڵ ھەریەکە لە سەرۆک و جێگری سەرۆکی حکومەتی ھەرێم لە و بارەیەوە قسەم کردووە وە لایەنی ئێرانیش بەڵێنیان پێداوین کە لەم ھەفتەیەدا ئاوی پێویست بەربدەنەوە . وە بەشێکی تریش لە شارەزایان و چاودێرانی سیاسی گرتنەوەی ئاوەکە لەم ساتەدا بۆ دەنگۆی ئەنجام دانی ڕیفراندۆم لە باشوری کوردستان دەزانن کە وڵاتی ئێران وەک کارتی فشار گرتنەوەی ئاو بەکار دەھێنێت ".\nزیانەکانی گرتنەوە ئاوەکە بۆ سەر ھەرێمی کوردستان چی یە ؟\nدوابەدوای تەواو بونی بەنداوی کۆڵەسە لە سنوری سەردەشتی ڕۆژھەڵاتی کوردستان دەست بەجێ گرتنەوەی ئاوی ئەو ڕووبارەو کۆکردنەوە وگلدانەوەی لە ناو بەنداوەکە بێ ئاگادارکردنەوەی باشوری کوردستان جێ بەجێ کرا لە یەکەم رشۆژی گرتنەوە دا لە ٨٥% ی ئاوی ھاتوو بۆ زێ ی بچووک کەمی کرد بەمەش گرفتی ئاوی خواردنەوە بۆ دانیشتوانی قەڵادزێ دروست بوو کە دانیشتوانی ئەم شارە نزیکەی ٨٠ ھەزار کەس لە قەڵادزێ دەژین کە ئاوی خواردنەوە لەم ڕووبارە دابین دەکرێت ، ئەگەرچی ئیدارەی ناوچەکە بە دروستکرنی لەمپەر لە نزیک پڕۆژەی ئاوی خاس بەشێوەیەکی کاتی بەربەستێکیان بۆ گلدانەوەی ئاو دروست کردووە تا پڕۆژەی ئاوەکە لەکار نەکەوێت\nلە سەر زیانەکانی گرتنەوەی ئاوەکە بەکر بایز قائیمقامی قەزای پشدەر بە ئاڕاستەی ڕاگەیاند" لە درێژە کێشانی گرتنەوەی ئاوەکە پڕۆژەی ئاوی خاس پەکی دەکەوێت کە زیاتر لە ٩٠ %ی ئاوی دانیشتوانی قەڵادزێ دابین دەکات وە گشت پڕۆژەکانی بەخێوکردنی ماسی نامێنن و بە دەیان کارگەی دەرھێنان و پوختە کردنی چەوولم لە کار دەکەون و زەویە بەکشتوکاڵ داچێنراوەکانی سەر ئەم ڕووبارە وشک دەبن جگە لە سنوری قەزای پشدەر ئاوی زێ ی بچوک کەم دەکات کێشەی ئاوی خواردنەوە بۆ پارێزگای سلێمانی و حەوزی حەمرین لە کەرکوک دروست دەکات ".\nھەوڵەکان چین تا ئەم گرفتە چارەسەر بکرێت ؟\nوەزیری کشتوکاڵ و سەرچاوە ئاویەکانی حکومەتی ھەرێم باسی لەوەش کرد کە پەیوەندی بە سەرۆک کونسەڵگەری ئێران لە ھەولێر کردووە ئەوەیش بەڵینی پێداوین لەم ھەفتەیەدا ئەم گرفتە چارەسەر بکات وە پەیوەندیمان بە حکومەتی عێراقیشەوە کردووە کە ئەوانیش ھەوڵ بدەن کۆتای یەکجارەکی بەم گرفتانە بھێنن وە بە گرتنەوەی ئاوی ڕووباری ھاتوو بۆ زێ بچووک چەند ھەرێم زیان بکات خوار و ناوەڕاستی عێراقیش دووئەوەندە زیانی بەر دەکەوێت چونکە ھەرێمی کوردستانیش بیر لە گرتنەوەی ئاوی ھەردوو بەنداوی دوکان و دەربەندیخان دەکاتەوە".\nھەر لەم بارەیەوە بەکر بایز بە ئاڕاستەی ڕاگەیاند " ئێمە لە ئاستی ئیداری خۆمانەوە لەگەڵ فەرمانداری سەردەشت قسەمان کردووە ئەویش بەڵێنی پێداوین لەم ھەفتەیەدا بەشە ئاوی پێویست لە بەنداوەکە بەر بدەنەوە و ئەم گرفتە چارەسەر بکەن ".\nلە سەر گاریگەری و چارەسەر کردنی گرفتی گرتنەوەی ئاوی زێ ی بچووکیش دوو مامۆستای زانکۆی ڕاپەڕین بە ناوەکانی سەلام مەحمود و ڕزگار مستەفا کە ھەردووکیان خاوەن بڕوانامەی ماستەرن لە جوگرافیا لە تازەترین توێژینەوەیاندا ھەنگاوی خێرا و درێژخایەنیان خستۆتەڕوو.\nھەنگاوە خێراکان بۆ کەم کردنەوەی کاریگەریەکانی گرتنەوەی ڕووبارەکە چین ؟\nئەو دوومامۆستایەی زانکۆ لە توێژینەوەکەیاندا باس لەوە دەکەن کە " ھەریەکە لە حکومەتی عێراق و کوردستان و پارێزگای سلێمانی و ئیدارەی ڕاپەڕین و پشدەر ھەوڵبدەن حکومەتی ئێران پاشگەز بکەنەوە لە گرتنەوەی ئاوەکە لە وەرزی ھاوینی بێ بارانی و دواخستنی بۆ وەرزی زستان کە ئەم ھەنگاوە نراوە لە لایەن سەرۆک کۆماری عێراق و بەر پرسانی ترەوە وە ھەوڵبدرێت بیرە کۆنەکانی قەڵادزێ بەگەڕبخرێنەوە بخرێنە سەر تۆڕی ئاوی ماڵان لەگەڵ لێدانی بیری ئاوی نوێ بە شێوەیەکی زانستی ، وە ئاوی زێ ی بچووک لە بەنداوی دوکانەو بگیرێتەوە بە ڕووی ناوەڕاست و خواروی عێراق دا تا کێشەکە لە ھەرێمیەوە ببێتە کەیسێکی نێودەوڵەتی وە بەردەوام لە ڕووی تەندروستی یەوە چاودێری ئاوی قەڵادزێ بکرێت بۆ ئەوەی ھاوڵاتیان بە دوربن لە کێشەی تەندروستی ھەروەھا بڵاو کردنەوەی ھۆشیاری تا دانیشتوانی پشدەر ئاوی بەفیڕۆنەدەن وە پێدانی ئاوی ماڵان بۆ ٤٥ خولەک لە ڕۆژێکدا بێت ".\nھەنگاو وپلانە درێژخایەنەکان چین ؟\nلە توێژینەوەکەی ئەو دوومامۆستایەی زانکۆی ڕاپەڕین دا ئەوەش ھاتووە کە ھەنگاو پلانی درێژخایەن لەم ڕووە بریتین لە " لەلایەن کاربەدەستانی حکومەتی ھەرێم وعێراق ھەردوو وڵاتی ئێران و تورکیا پەیوەست بکەن بە جێ بەجێ کردنی یاسا نێودەوڵتیە ئاویە ھاوبەشەکانی نێوان دوو وڵات کە پێشبینی کراوە لە ساڵانی داھاتوو ئەم کێشانە پەرەبستێنن وە حکومەتی ھەرێم پلانی ھەبێت بۆ بەردانەوەی ئاوی بەنداوەکان تا لە ساڵی وشکە ساڵی دا سود لە ئاوی بەنداوانە وەر بگیرێت ھەروەھا ھەرێم بە دانانی وێستگەو خستنەڕووی پێوەرو داتاو ئامارەوە دەتوانێت پلانی خۆی جێ بەجێ بکات کە تا ئێستا لەم ڕووە وە ھەرێمی کوردستان ھیچ ھەنگاوێکی نەناوە وە ھەرچی زووە کار بۆ جێ بەجێ کردن و بنیات نانی بەنداوی نوێ و تەواو کردنی بەنداوە نەواو نەکراوەکان بکات بۆ ئەوەی ئاوی باراناو و ژیر زەوی بەفیڕۆ نەچێت لە داھاتوودا سودی لێوەر بگیرێت ".\nبەنداوی کۆڵەسە یەکێکە لە و بەنداوانەی کە لە ساڵی ٢٠٠٧ لە بە دوری ١٣ کم لە سنوری سەردەشتەوە لە سەر چۆمی ( کەڵوێ ) بنیات نراوە کە ئێستا کارەکانی تەواو بووە و دوابەدوای گرتنەوەی ئاوی ئەم ڕووبارە کە ئاوی ھاتووە بۆ زێ ی بچووک نیگەرانیەکی زۆری دانیشتوانی پشدەر و بەرپرسانی حکومەتی ھەرێمی کوردستانی بەدوای خۆیدا ھێنا کە لە بەردەوامی گرتنەوەی ئەم ڕووبارە دانیشتوانی شاری قەڵادزێ لە ٩٠ % ی بێ ئاوی خواردنەوە دەبن و بە دەیان کارگەی چەوولم و پڕۆژەی بەخێوکردنی ماسی لەکار دەکەون و زەویە کشتوکاڵیە ەراویەکانی سەر ڕووبارەکە دەبنە دێمەکار وشک دەبن و وە ئاوی زێ بچوکیش بە ڕادەیەکی زۆر کەم دەبێتەوە کە لە داھاتوودا گرفت و قەیرانی تری گەورەتر بە دوای خۆیدا دەھێنێت .\n2226 جار خوێندراوه‌ته‌وه\n6/28/2017 8:44:49 PM


ڕێکخراوەکانی شەنگال پشتیوانیی هەڵمەتەکەی کەجەکە دەکەن – کوردی – RojNews.News\nڕێکخراوەکانی شەنگال پشتیوانیی هەڵمەتەکەی کەجەکە دەکەن\n16/09/2020 - 4:19:38 pm\nڕێکخراو و دامەزراوەکانی شەنگال، بە دەستپێشخەری ئەنجومەنی خۆبەڕیوبەری دیموکراتی شەنگال- مەخەدەشە، بە ڕاگەیەندراوێک پشتیوانی خۆیان بۆ هەڵمەتەکەی کەجەکە ڕاگەیاند و گۆشەگیریی سەر ڕێبەر ئاپۆیان شەرمەزارکرد.\nلەسەر ناوی دەستەی بەڕێوبەری مەخەشەدە، ڕحام هچۆ قسەیکرد و بە ئاماژەدان بە هێرشەکانی سەدان ساڵەی دەوڵەتی تورک بۆسەر گەلانی ناوچەکە، وتی: گۆشەگیری سەر ڕێبەر ئاپۆش لەو سیاسەتە بەدەر نییە، وەک کۆمەڵگای ئێزدی بەشداری هەڵمەتەکەی کەجەکە دەبین و تا ئازادیی ڕێبەر ئاپۆ تێدەکۆشین، ئیدی کاتی شکاندنی ئەو گۆشەگیرییە و ئازادیی ڕێبەر ئاپۆ هاتووە، بۆیە چی بکەوێتە سەر شانمان جێبەجێی دەکەین، داواشی لە کۆمەڵگای ئێزدی کرد لە بەرامبەر فاشیزم و داگیرکاریی دەوڵەتی تورک بێدەنگ نەبن و هەستنە سەرپێی.\nسەبیحا سەبری لەسەر ناوی تەڤگەری ئازادی ژنانی ئێزدی- تاژێ، قسەیکرد و وتی: ژنانی ئێزدی پستیوانی هەڵمەتەکەی کەجەکە دەکەن و بەشداری دەبن، وەک ژنانی ئێزدی قەرزداری هزر و فەلسەفەی ڕێبەر ئاپۆین، بۆ ئازادیشی چی بکەوێتە سەر شانمان بەجیی دێنین و تا شکاندنی گۆشەگیری لە مەیدان دەبین، داواش لە ئێزدیان و گەلی کورد دەکەم کە بەشداری هەڵمەتەکەی کەجەکە بن و پشتیوانیی لێبکەن.\nخانەنشینانی کرماشان چوونە سەر شەقام


بەهۆی دروستبوونی توندوتیژی، 40 خۆپیشاندەر لە بەغدا بوونە قوربانی – تۆڕی میدیایی خەڵک\n2019/11/21 - 12:44 PM\nبەهۆی پێكدادان و توندوتیژی لەنێوان هێزە ئەمنییەكانی عیراق و خۆپیشاندەران، دوو خۆپیشاندەر كوژران و و 38ی دیكەش بریندار بوون.\nسبەینێ هەینی مانگێكی تەواوە خۆپیشاندانەكانی هاوڵاتیانی عیراق لە بەشێك لە شارەكان بەردەوام دەبێت و داوای گۆڕانكاری لە سیستمی سیاسی عیراق دەكەن و هاوكات داوای بنەبڕكردنی گەندەڵ و پێشكەشكردنی چاكسازی دەكەن.\nئاژانسی ڕۆیتەرز بڵاویكردەوە، بەهۆی پێكدادان و توندوتیژی لەنێوان هێزە ئەمنییەكانی عیراق و خۆپیشاندەران دوو خۆپیشاندەر كوژران.\nبەپێی زانیارییەكانی گەیشتوو بە (خەڵك) خۆپیشاندەرانی عیراق چاوەڕێی وتاری هەینی سبەینێی مەرجەعیەت دەكەن تاكو بزانن بەردەوامە لە پشتیوانیكردنی خۆپیشاندەران یان داوای كۆتاییهاتنی خۆپیشاندانەكان دەكات.\n2020/08/14 - 10:53 PM\nوەزیری تەندروستی عیراق بڕیارێكی نوێ لەبارەی فرۆشتنی دەرمان لە دەرمانخەكان دەردەكات.\nحەسەن تەمیمی وەزیری تەندروستی و ژینگەی عیراق ڕایگەیاند: فەرمانگەی چاودێری و پشكنینی ئاگاداركردووەتەوە، كە سەرجەم ئەو دەرمانخانە تایبەتانە دابخەن كە پابەندی بڕیار و ڕێنماییەكان نین و هەردەرمانخانەیەك كڕین و فرۆشتن بەو دەرمانانە بكات كە پشكنینیان بۆ نەكراوە یاخود لەلایەن وەزارەتی تەندروستییەوە بڕیاریان لەسەر نەدراوە دادەخرێن.\nپێشتر لیژنەی باڵای تەندروستی و سەلامەتی نیشتمانیی عیراق ڕایگەیاندبوو، سەرجەم دەرمانخانەكان بەمەرج دەكرێنەوە كە پابەندی ڕێنماییەكانی خۆپارێزی بن و دەرمان و چارەسەر بۆ تووشبووانی كۆرۆنا بەكارنەهێنن.


جه‌یش و پێشمه‌رگه‌ی سلێمانی بوونه پاڵه‌وانی عێراق\nسلێمانی –هه‌رێز جه‌مال\nركابه‌رییه‌كانی پاڵه‌وانێتی گۆره‌پان و مه‌یدانی عێراق له شاری سلێمانی كۆتایهات و یانه‌كانی جه‌یش له ئاستی پیاوان بۆ پێشكه‌وتووان و پێشمه‌رگه‌ی سلێمانیش له سه‌ر ئاستی كچان بوونه پاڵه‌وان .\nله پاڵه‌وانێتییه‌كه كه گه‌ڕی سێیه‌م و كۆتایی بوو، ماوه‌ی سێ رۆژ له شاری سلێمانی به‌رده‌وانم له‌كۆتا رۆژی پاڵه‌وانێتییه‌كه یانه‌ی جه‌یش له ئاستی كوڕان به كۆكردنه‌وه‌ی 283 خاڵ لبوونه پاڵه‌وان و شورته‌ش به كۆكردنه‌وه‌ی 213 خاڵ پله‌ی دووه‌م و موسته‌قبه‌لیش به پله‌ی سێیه‌م به 102 خاڵ هاتن .\nله‌سه‌ر ئاستی لاوانیش یانه‌ی حله به كۆكردنه‌وه‌ی 228 خاڵ بوونه پاڵه‌وان و له پله‌ی دووه‌میش جنسیه به 76 خاڵ و سوق شیوخیش پله‌ی سێیه‌میان به كۆكردنه‌وه‌ی 74 خاڵ به‌ده‌ستهێنا .\nله تازه‌پێگه‌یشتوانیش به كۆكردنه‌وه‌ی 171 خاڵ راكه‌رانی حله بوونه یه‌كه‌م و نه‌ینه‌وا به 139 خاڵ بوونه دووه‌م و عه‌فكیش به 82 خاڵ بوونه سێیه‌م .\nپێشمه‌رگه‌ی كچان باڵاده‌ستی كچان بوون\nبۆ وه‌رزێكی تر له‌سه‌ر یه‌ك كچانی پێشمه‌رگه‌ی سلێمانی له‌سه‌ر ئاستی تیپ له پێشكه‌وتوان پله‌ی یه‌كه‌م و جامی پاڵه‌وانێتییه‌كه‌یان به‌رز كرده‌وه كاتێك توانیان 138 خاڵ كۆبكه‌نه‌وه‌و پاش ئه‌وانیش له پله‌ی دووه‌م یانه‌ی سه‌لام به 103 خاڵ هاتن و كازمیه‌ش به 34 خاڵ بووه‌م سێیه‌م .\nله‌سه‌ر ئاستی لاوانیش یانه‌ی ئیتسالات به 205 خاڵ پله‌ی دووه‌م و جنسیه به 172 دووه‌م و گازی باكووریش به 29 خاڵ بوونه سێیه‌می عێراق .\nجارێكی تریش له‌سه‌ر ئاستی تازه‌پێگه‌یشتوان كچه راكه‌ره‌كانی پێشمه‌رگه‌ی سلێمانی به 165 خاڵ جامی یه‌كه‌میان به‌رز كرده‌وه‌و ناوه‌ندی ته‌خه‌سوسیش به 117 خاڵ بوونه دووه‌م و به 83 خاڵیش فه‌تات نه‌ینه‌وا بوونه سێیه‌م .\nئه‌م بابه‌ته 2122 جار خوێنراوه‌ته‌وه


مۆرینیۆ بە بردنەوەی لە بڕینتفۆرد ڕیکۆردێکی مێژوویی تۆمارکردووە\nجوزێ مۆرینیۆی پۆرتوگالی نزیکدەبێتەوە لە چنینەوەی نازناوی کاراباو و تواندنەوەی بەستەڵەکی 13 ساڵەی یانەی تۆتنهام هۆتسپێرز.\nلە قۆناغی نیوەی کۆتایی جامی ڕایەڵەی یانەکانی ئینگلتەرا “کاراباو کەپ”، یانەی تۆتنهام هۆتسپێرز بە ئەنجامی دوو گۆڵی بێوەڵام بردنەوەی بەرانبەر برێنتفۆرد تۆمارکرد و وەک یەکەم جەمسەر گەیشتنە یاری کۆتایی.\nبەپێی داتاکانی تۆڕی “ئۆپتا”، لە 2008وە واتا ماوەی 13 ساڵە کەڵەشێرە ڕوومیەکانی لەندەن نازناوێکیان بەدەستنەهێناوە، بەڵام مۆرینیۆ سێیەم ڕاهێنەرە لە مێژووی تۆپی پێی ئینگلتەرا سێجاری جیاواز لەگەڵ سێ یانەی جیاواز دەگاتە فاینەڵی کاراباو، کە یانەکانی چێڵسی، مانچستەر یونایتد، تۆتنهامن.\nپێشتر تەنها ڕاهێنەران ڕۆن ئاتکینسۆن (مان یونایتد، شیفێڵد وینزدەی، ئەستۆن ڤێلا)، ڕۆن ساوندەرز (نۆریچ سیتی، مان سیتی، ئەستۆن ڤێلا) ئەم ڕیکۆردەیان تۆمارکردووە.\nئەگەر “مۆو” لە یاری کۆتاییدا بەسەر براوەی دێربی مانچستەردا سەربکەوێت و نازناوەکە بچنێتەوە، دەبێتە پێنجەم نازناوی کاراباو لە ژیانی وەرزشییدا لەدوای ساڵانی 2005 و 2007 و 2015 لەگەڵ چێڵسی و 2017 لەگەڵ مانچستەر یونایتد.\nبە نسبەت یانەی تۆتنهامەوە، نۆیەمجارە دەگەن بە یاری کۆتایی و چوارجار بەدەستیانهێناوە، تەنها لیڤەرپوڵ زیاتر لە فاینەڵی جامەکە گەیشتووە کە 12 جارە.\nعێراق دەبێت بە بەهەشت؟\nسەرۆکی پێشووی یانەی بەرشلۆنە و پارێزەری ناوداری هەرێمی کەتەلۆنیا، خوان لاپۆرتا جارێکی دیکە خۆی بۆ پۆستی سەرۆکایەتی یانەی…\nئەمشەو ناسناوی فۆرمولا 1 لە سعودیە یەکلاییدەبێتەوە؟\nئەمشەو یەکشەممە، لە گۆڕەپانی جەددەی نێودەوڵەتی لە سعودیە، پێشبڕکێی پێش کۆتایی پاڵەوانێتی جیهان ئەنجامدەدرێت. بڕیارە ئەمشەو یەکشەممە، کاتژمێر…